Trivić: Milanović nije prijatelj RS, već Dodika, koji je agent hrvatskih interesa u BiH - Region - Dnevni list Danas\nPočetna » Svet » Region » Trivić: Milanović nije prijatelj RS, već Dodika, koji je agent hrvatskih interesa u BiH\nTrivić: Milanović nije prijatelj RS, već Dodika, koji je agent hrvatskih interesa u BiH\nFoto: Sajt PDP\nPotpredsednica Partije demokratskog progresa (PDP) Jelena Trivić izjavila je danas da je sramna skandaloznom izjavu hrvatskog predsednika Zorana Milanovića da je Republika Srpska trebalo da bude vojno uništena.\nOna je navela da je još sramniji deo izjave u kojoj se „obrušio na Dan RS, aludirajući da je to dan zbog kojeg su počeli ratni sukobi“.\n„Ovo dolazi u vremenu kada nam se od vladajuće strukture u RS servira priča i stvara utisak da je Milanović prijatelj Republike Srpske“, kazala je Trivić.\nPrema njenim rečima, Milanović možda jeste prijatelj srpskog člana Predsedništva BiH Milorada Dodika, jer je, kako je navela, „Dodik agent hrvatskih interesa i njihov verni sluga“.\n„Brojni su primjeri koji to dokazuju, od zalaganja za treći entitet, preko slučaja Pelješkog mosta, predaje jasenovačke građe, nekonstitutivnosti Srba u kantonima sa hrvatskom većinom…“, istakla je Trivić.\nPonovila je da Dodik nikada nije radio za srpske nacionalne interese. „Radio je za strance kada je prvi put dolazio na vlast i uz njihovu direktnu podršku to uspio. On je taj koji je pravio spiskove za sankcionisanje svojih političkih oponenata, kojima su tada uskraćivana osnovna ljudska prava, pravo na rad, oduzimana lična dokumenta“, ocenila je potpredsednica PDP-a.\nPrema njenim rečima, posle toga Dodik „menja ploču i počinje da jaše na priči o secesionizmu, glumeći velikog čuvara Srpske“.\n„Lažno srbujući, dok ti isti Srbi masovno odlaze iz Republike Srpske, Dodik sve vreme radi isključivo u službi hrvatskih interesa. Danas, kada zbog loše i izolacionističke politike SNSD, Srpska ima sve manje prijatelja u svetu, a među njima nam u tom nabrajanju navode Zorana Milanovića, jasno je da nam pored takvih prijatelja, neprijatelji i ne trebaju“, zaključila je Trivić.\nMilanović je juče izjavio da je RS trebalo da bude vojno uništena 1995. godine, kada je Hrvatska vojska bila na ulazu u Banjaluku.\nOn je naveo da se to nije desilo i da je Republiku Srpsku u Dejtonu, između ostalih, priznao i tadašnji hrvatski predsednik Franjo Tuđman.\nZa Dodika je rekao da je sagovornik u rešavanju problema u BiH i da za njega glasa stotine hiljada Srba, a nazvao je izdajnikom svakoga iz Hrvatske ko bi u institucijama EU eventualno glasao za sankcije srpskom članu Predsedništva BiH.\nBiHjelena trivicMilorad DodikRepublika SrpskaZoran Milanović


EBRD osigurala dodatnih 210 miliona evra za nastavak auto-puta Ploče-Budimpešta\nEvropska banka za obnovu i razvoj (EBRD) osiguraće dodatnih 210 miliona evra za nastavak gradnje auto-puta na delu koridora V c između Budimpešte i Ploča koji prolazi kroz Bosnu i Hercegovinu. Ugovor o tome su u Sarajevu potpisali predsednik EBRD Suma Čakrabarti i ministar finansija BiH Vjekoslav Bevanda.\nTaj kredit namenjen je izgradnji 14 kilometara zaobilaznice oko Doboja, koja bi ujedno trebala da bude povezana s auto-putem već izgrađenim od tog grada do Bosanske Gradiške.\nKredit je namenjen izgradnji 14 kilometara zaobilaznice oko Doboja\nBiH je do sada izgradila oko 130 kilometara auto-puta na pravcu koridora V c, koji kroz tu zemlju prolazi u dužini od oko 330 kilometara. Trenutno se smatra da bi izgradnja reostalih deonica trebalo da bude završena do 2030. godine.\nIzgradnja celokupnog auto-puta cjelokupne koštaće oko četiri milijarde evra, a do sada je u to investirano nešto više od 1,1 milijarde i to kreditima koje su osigurali EBRD, Evropska investiciona banka (EIB) i Kuvajtski fond za razvoj.\nPredsednik EBRD Čakrabarti je rekao da je to dokaz opredeljenosti banke da pomogne Bosni i Hercegovini kao i drugim državama zapadnog Balkana u izgradnji infrastrukture, ali i osigura potporu usvajanju evropskih standarda i regulativa.\nEBRD je do 1996. godine, kada je počela delovati u BiH, u tu zemlju uložila 2,3 milijarde evra kroz 160 različitih projekata.\nKOMŠIJAMA RASTE DEFICIT BiH uvozi 92 odsto hrane\nBiH zbog Kosovskih tarifa gubi 80 MILIONA EVRA, gubi 10.000 radnih mesta


Na sjednici, kojom je predsjedavao ministar finansija Darko Radunović, konstatovano je da je turistička sezona bila veoma uspješna, ne samo sa aspekta rekordne posjećenosti turista i rasta broja noćenja i prometa, već i povećanja prihoda usljed pojačanih aktivnosti svih inspekcijskih službi na suzbijanju neformalnog tržišta.\n"Koordinacija nadležnih organa je u prethodnom periodu značajno osnažena, omogućena je kvalitetnija umreženost baza podataka inspekcijskih službi, što je rezultiralo pravovremenom i efikasnom reakcijom inspektora na terenu", navodi se u saopštenju Ministarstva finansija.\nKorak dalje u snaženju fiskalne discipline, kako su dodali, biće implementacija elektronske fiskalizacije, koja će kroz centralizovan sistem omogućiti automatsko učitavanje i evidentiranje svih aktivnosti poreskih obveznika, odnosno praćenje redovnosti njihovih uplata.\n"Kada je riječ o prometu akciznih proizvoda i u tom domenu su konstatovani pozitivni rezultati u naplati, uz napomenu da je u cilju prevencije, kvalitetnijeg monitoringa i sužavanja prostora za zloupotrebe potrebno raditi na osiguravanju dodatnog nivoa zaštite u obilježavanju akciznih proizvoda kroz propisivanje standarda koji zadovoljavaju najveći nivo bezbjednosti", ukazali su iz Ministarstva.\nIz Ministarstva su saopštili da je kao zona koja je najviše pogođena sivom ekonomijom identifikovana oblast tržišta rada, odnosno neregistrovanje zaposlenih osoba, kao i neevidentiranje prometa.\nTo ukazuje da je rad Komisije u narednom periodu potrebno, pored snaženja operativnih kapaciteta, usmjeriti i ka preispitivanju legislativnog okvira kojim je ta problematika definisana.\n"U cilju povećanja efikasnosti u procesuiranju subjekata koji posluju u sivoj zoni, dogovoreno je da se Komisija obrati Vladi sa zahtjevom za uključivanje i predstavnika Ministarstva unutrašnjih poslova i Tužilaštva u rad tog tijela", zaključuje se u saopštenju.\nIZVOR: Vebsajt RTCG, 27.09.2017.


- Nije ova kontrola ništa neuobičajena niti nenormalna, u zapadnom svetu se to već radi, ali bi ona mogla da ima negativne posledice po same agencije - smatra Aleksandar Seničić, direktor Nacionalne asocijacije turističkih agencija Srbije. - Putnici će zazirati od putovanja sa agencijama. Ubuduće ćemo morati da se naviknemo da će svaki trošak biti pod lupom Poreske uprave. Postojao je nesporazum da li se to kosi sa Zakonom o zaštiti podataka ličnosti, ali Poreska uprava, međutim, ima apsolutno pravo da to traži.\n- Poznato je, međutim, da najveći broj najskupljih aranžmana ne organizuju turističke agencije, već se rezerviše i uplaćuje na onlajn platformama, direktno avio-kompanijama ili hotelima - rekao je Seničić.\nPomoćnik direktora Poreske uprave Srbije Miroslav Đinović. medijima je objasnio da su već prikupili podatke iz APR - ko je vlasnik kojih akcija, imaju li udele u kompanijama, pa i koliko to vredi.\n- Svi podaci se nalaze u posebno izdvojenom serveru, kojem pristup ima samo četvoro zaposlenih u Poreskoj upravi - kazao je Đinović. - Poreznici su već prikupili informacije o pokretnim, nepokretnim stvarima, vlasništvu u firmama, pozajmicama u slučaju kada je osnivač i direktor ista osoba. Kontrolisali smo promet nepokretnosti u Srbiji u poslednje tri godine i utvrdili da za 600.000 nepokretnosti postoji utvrđen porez na prenos apsolutnih prava. Od tog broja, utvrdili smo da je u 3.500 slučajeva kupljena nepokretnost vrednija od 150.000 evra, a da su prihodi nikakvi ili minimalni. Obratićemo se i bankama da nam daju korisnike stambenih kredita. Ako je od te 3,5 hiljade, 2.000 nepokretnost kupilo na kredit, to je legitiman način uvećanja imovine. Onda ćemo se pozabaviti sa preostalih 1.500.\nPoreska uprava Poreska uprava Srbije poreklo imovine turističke agencije JUTA


Михајловићева у Пироту: Комунална инфраструктура приоритет, улажемо 3,5 милијарди евра | Пиротски управни округ\nPočetna / Vesti / Mihajlovićeva u Pirotu: Komunalna infrastruktura prioritet, ulažemo 3,5 milijardi evra\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, obišla je danas novoizgrađeno postrojenje za prečišćavanje vode za piće u Pirotu i ovim povodom izjavila da je Vlada Srbije donela odluku da komunalna infrastruktura bude prioritet u narednom periodu, kao i da će u projekte u ovoj oblasti biti uloženo gotovo 3,5 milijardi evra.\nMihajlovićeva je rekla da je Pirot primer dobro organizovanog grada koji je prepoznao značaj ulaganja u komunalnu infrastrukturu i pozvala ostale lokalne samouprave da se više angažuju u uređenje ove oblasti.\n“Ne možemo govoriti o višem standardu i boljem kvalitetu života naših građana bez razvijene komunalne infrastrukture. Ona je podjednako važna kao što su i putna i energetska. Morate imati čistu vodu, kanalizaciju, sisteme za prečišćavanje otpadnih voda. Pored slobodne zone važne za Pirot i ovaj deo Srbije, komunalna infrastruktura je jednako važna. U ovo postrojenje uložili smo 3,3 miliona evra, čeka nas i izgradnja postrojenja za otpadne vode, projekat vredan 12,8 miliona evra”, rekla je ona.\nMihajlovićeva je podsetila da će u 70 lokalnih samouprava biti uloženo 2,5 milijardi evra u projekte komunalne infrastrukture, da se sa KfW bankom rade projekti u Vojvodini, kao i da se u Beogradu realizuje projekat izgradnje kolektora.\n“U sve te projekte država ulaže 3,5 milijardi evra. Jer nema budućnosti ukoliko ne omogućimo uslove za život dostojne svakog čoveka”, zaključila je ona.\nVladan Vasić, gradonačelnik Pirota, izjavio je da su zajedno sa Ministarstvom započeti i završeni mnogi infrastrukturni projekti.\n“Nova deponija, Koridor 10, kao i ovo postrojenje kojim smo otklonili probleme usled velikih padavina, neki su od njih. Čeka nas izgradnja novog postrojenja za otpadne vode i time ćemo zaokružiti ekološki prostor grada. Čeka nas i elektrifikacija pruge od Niša do Dimitrovgrada. Drago mi je da sarađujemo i pokrećemo uspešne projekte”, rekao je on.\nNačelnica Pirotskog okruga Dragana Tončić rekla je da je izgradnja ovog postrojenja nemerljiv doprinos za građane, jer piju zdraviju i čistiji vodu, te da je ovim obezbeđeno nesmetano snabdevanje crpne stanice.\nZoran Nikolić, direktor JP “Vodovod i kanalizacija”, rekao je da je 3,3 miliona evra uloženo u razne projekte za vodosnabdevanje Pirota.\n“Uz novi projekat za postrojenje za otpadne vode, ukupno će 15 miliona evra biti uloženo u ovaj mali grad. Verujem da će naša saradnja biti i ubuduće dobra „, rekao je on.\nVest preuzeta sa zvaničnog sajta Ministarstva građevinarstva, saobraćaja i infrastrukture


U centru novog skandala: Menadžerka tuži Maraju Keri zbog seksualnog uznemiravanja - Story\nStela Buločnikov, bivša menadžerka Maraje Keri (48), planira da tuži popularnu pevačicu zbog navodnog seksulanog uznemiravanja. Ona je izjavila da se Maraja “stalno šeta gola pred njom”.\nOsim toga, pevačica je navodno “obavljala seksualne radnje u Stelinom prisustvu”, piše TMZ.\nBuločnikova takođe navodi da Maraja ima problem sa zloupotrebom droge, kao i da ne uzima pravilno lekove koji su joj prepisani zbog bipolarnog poremećaja, bolesti od koje je nedavno objavila da boluje.\nIzvor blizak pevačici rekao je za TMZ da je tužba “nespretna i da se bazira na neosnovanim tvrdnjama”, od kojih će se Kerijeva braniti “snažno i sa uspehom”.\nInače, 2016. godine tabloidni sajt Pejdž Siks je tvrdio da se Buločnikova prema Maraji Keri nije odnosila kao menadžerka, nego kao “diktator”.\n– Ona se praktično uselili kod Maraje i sada zna toliko stvari o njoj da od nje može da traži šta god hoće. Ona vuče sve konce, a Maraja radi šta god joj se kaže – izjavio je nimenovani izvor tog sajta.\nStela Buločnikov, takođe, tvrdi i da je bila žrtva “nepravednog otpuštanja sa svojih dužnosti u vezi sa Kerijevom”, kao i da razmišlja da ne podnese tužbu ukoliko joj Maraja isplati javnosti nepoznatu sumu novca, piše TMZ.\nstory.rsb92.net, TMZguliver/getty, instagram\nŠta sve krije garderober jedne dive: Maraja Keri “otvorila” svoj luksuzni ormar (video)


Predsjednica Republike Srpske Željka Cvijanović prisustvovala je večeras u Beogradu svečanom zatvaranju manifestacije „Dani Srpske u Srbiji“\nPredsjednica Republike Srpske istakla je da su „Dani Srpske u Srbiji“ izuzetno uspješan projekat saradnje i promocije što pokazuje i sve veći broj lokalnih zajednica koje žele da učestvuju u ovoj manifestaciji čiji je osnovni cilj promocija privrednih, kulturnih, turističkih i sportskih sadržaja, kao i dodatno jačanje veza Srbije i Republike Srpske.\n„O obimu, značaju, ali i uspješnoj organizaciji ove manifestacije dovoljno govori činjenica da smo prve godine počeli u Beogradu, a da smo ovaj put oborili sve rekorde, realizujući aktivnosti u 21 gradu širom Srbije“, rekla je predsjednica Cvijanović u obraćanju zvanicama u Narodnom pozorištu u Beogradu na zatvaranju manifestacije „Dani Srpske u Srbiji“.\nPredsjednica Republike rekla da joj čast i zadovoljstvo što je večeras u Beogradu i što ima priliku da prisustvuje svečanom zatvaranju ove veoma značajne i, sada već, tradicionalne manifestacije, koju je Predstavništvo Republike Srpske u Srbiji uspješno organizovalo već sedmi put.\n„O bliskosti naroda koji živi s obje strane Drine ne treba posebno govoriti, niti o tome da naši odnosi uveliko prevazilaze one formalne i institucionalne, koji su oličeni u Sporazumu o specijalnim paralelnim vezama.\nNe postoji nijedan uspjeh ili problem koji se dešava u Srbiji ili Republici Srpskoj, a da on, na neki način, nije i zajednički ili da se ne osjeća ili doživljava pođednako“, naglasila je predsjednica Srpske.\nPredsjednica Republike Srpske je istakla da zato i svaka pobjeda Srbije, bilo da je riječ o otvaranju nove fabrike, izgradnji savremenog auto-puta ili zlatnoj medalji sjajnih odbojkašica, ljude u Republici Srpskoj čini ponosnim i srećnim.\n„S druge strane, Srbija pruža veliku podršku našim naporima da obezbijedimo stabilnost i dalji razvoj Republike Srpske. Zato za nas u Srpskoj ne postoji važniji zadatak, veći interes, niti važniji cilj od daljeg učvršćivanja odnosa i sve većeg povezivanja sa Srbijom“, rekla je predsjednica Srpske.\nPredsjednica Republike Srpske je navela da kroz bližu i dalju istoriju, granica sa Srbijom i njen bezbjedan prelazak često su predstavljale pitanje života i smrti, a danas je od suštinskog značaja da se obezbijedi slobodan protok ljudi, robe, ideja i kapitala, koji će biti u funkciji jačanja privredne saradnje i ukupnog razvoja.\n„Veoma smo zahvalni rukovodstvu Srbije na razumijevanju, principijelnoj političkoj podršci, kao i na brojnim projektima koji su u Republici Srpskoj realizovani uz finansijsku pomoć Vlade Srbije. Važno je i na ovom mjestu podsjetiti da u Srpskoj danas skoro nema opštine u kojoj Srbija nije prisutna kroz izgrađenu ili rekonstruisanu školu, bolnicu, vrtić, put, dom kulture, most, sportsku dvoranu ili neki drugi objekat“, podsjetila je predsjednica Srpske.\nPredsjednica Republike je naglasila da je Srpska zahvalna Srbiji i na pomoći koju pruža u edukaciji i usavršavanju njenog kadra u oblasti zdravstva, ali i podršci na modernizaciji obrazovnog procesa.\n„Neizmjerno je važno i učešće Srbije u našim humanitarnim akcijama i sve to naši građani cijene. Oni vole što radimo i đelujemo zajedno“, dodala je predsjednica Republike.\nPredsjednica Srpske je rekla da sa velikim zadovoljstvom može istaći da su odnosi Srpske i Srbije snažniji nego ikada, a da u budućem periodu mogu biti samo dodatno unapređeni.\n„Veliki doprinos jačanju naših veza daje i ova manifestacija koju večeras svečano zatvaramo. U to ime, želim da izrazim posebnu zahvalnost Predstavništvu Republike Srpske u Beogradu, kao i svima koji su dali svoj doprinos da `Dani Srpske u Srbiji` i ove godine budu organizovani na najvišem nivou.\nŽivimo u izazovnim vremenima, i dalje nosimo mnoga opterećenja iz prošlosti i borimo se sa istim stereotipima. Mnogi procesi se dešavaju oko nas, ali i u okviru nas i zato je važno da ojačamo našu poziciju za vrijeme koje dolazi“, poručila je predsjednica Republike Srpske i u ime građana i institucija Republike Srpske zahvalila Srbiji na podršci koju pruža.


► Intervju Momčilo Trajković: Vlast samo simulira rešavanje kosovskog pitanja\nNekadašnji potpredsednik Vlade Srbije, a sadašnji član Srpskog nacionalnog foruma Kosova i Metohije Momčilo Trajković, čekao je sedam sati na dogovoreni sastanak sa predsednikom Srbije Aleksandrom Vučićem prilikom njegove posete Kosovu. Neposredan povod za sastanak jer tragična smrt Olivera Ivanovića, lidera Inicijative SDP, koji je ubijen u Kosovskoj Mitrovici.\nDo sastanka nije došlo, a Trajković je predsedniku uputio pismo u kojem, između ostalog, pita i da li je razlog neodržavanja sastanka u tome što Vučić “ne želi da čuje ljude koji drugačije misle”. Po objavljivanju otvorenog pisma, iz Predsedništva je stiglo objašnjenje da je došlo do “propusta u organizaciji”, pa je sastanak sa predsednikom zakazan za 30. januar. Trajković poručuje da će tada doći u Beograd.\nKako je dogovoren sastanak sa Vučićem koji nije održan?\nNakon saznanja da on dolazi na Kosovo, poslao sam zahtev da održimo taj razgovor u Gračanici i on me je, kada je ujutru krenuo za Kosovsku Mitrovicu, pozvao i dogovoreno je da se sastanak održi te subote između 16 i 18 sati, s tim da će me on ili njegovi saradnici zvati kada krenu iz Mitrovice. Ja sam od 15 do 22 sata čekao, niko me nije pozvao ni da odlože sastanak niti da potvrde da sastanak neće biti održan. Znam da je predsednik imao zauzete termine, ali je red bio da me, kako me je ujutru zvao da zakaže sastanak, isto tako obavesti i da sastanka neće biti. To nije ništa strašno. Međutim, pošto me niko nije pozvao, ja sam se u ovim poznim godinama maltretirao i čekao predsednika preko sedam sati.\nKako ocenjujete sastanak koji je održan u Gračanici, na kojem je narod iznosio svoje nevolje za koje mu je obećano da će se rešiti, nekome traktor, nekome nešto drugo...\nTo smatram jednom nepotrebnom predstavom. Da me je predsednik pitao, ja bih mu savetovao da održi sastanak na kojem treba da smiri situaciju i ohrabri narod posle ubistva Olivera Ivanovića. Ovo je, međutim, predstavljanje ovog naroda širom Srbije u jednom najjadnijem svetlu. Tačno je da ljudi imaju mnogo ličnih problema, ali se postavlja pitanje da li je njihovo rešavanje posao za predsednika. Šta rade funkcioneri koji ovde deluju, počev od Kancelarije za Kosovo i Metohiju? Svaka opština ima vlast u srpskoj i kosovskoj varijanti i plus imamo ministre u Vladi Kosova. Dakle, veliki broj institucija koje ne rešavaju problem, i onda dolazi predsednik da ih reši. Znam da su neki ljudi zadovoljni što su rešili neki svoj problem, međutim, nije u tome suština, suština je bila da se ukaže pijetet prema Oliveru Ivanoviću, koji je na tragičan način izgubio život, a to je valjda i bio razlog posete.\nZbog čega su na Ivanovića medijski napadi počeli letos, kada se dogodilo i paljenje automobila? Šta je Oliver pričao prilikom susreta s vama?\nBio je veoma zabrinut jer se radilo o ataku na njegovu imovinu, a kasnije i na njegov život. On je ostavljen sam, nezaštićen i država ni u kom slučaju nije smela da ga ostavi nezaštićenog. Ja ne želim da ulazim sada u to ko je dao nalog, neka to utvrđuje istraga, ali naše vlasti su morale da imaju podatke o ugroženosti Ivanovića i da nađu način da ga obezbede iako nemaju organa na terenu.\nOn je upozoravao na to da Srbi na Severu Kosova žive, u stvari, u strahu od ekstremnih Srba.\nTe izjave i detalji se ovih dana vrte po medijima, ali nažalost od toga nema neke koristi. To samo upozorava ljude koji su odgovorni da se ti procesi zaustave. Nažalost, na tom planu u Srbiji niko ništa nije uradio.\nA zbog čega je taj narod toliko uplašen?\nJa konkretne podatke nemam jer ne živim na severu, ali čujem da postoji određeno delovanje vaninstitucionalnih krugova koji su u sprezi sa Beogradom. Prvi put sam shvatio da takvo delovanje postoji gledajući intervju Ramuša Haradinaja, kada je na pitanje s kim sarađuje na severu, odgovorio da sarađuje sa Milanom Radojičićem. To me je iznenadilo jer je čak i Ramuš Haradinaj prihvatio takav način saradnje. Za to su odgovorne vlasti u Beogradu i ja se nadam da će u daljim procesima iz politike biti eliminisani takvi ljudi i da će se političko delovanje vratiti u institucije.\nPostoje priče da ti “ljudi iz senke” upravljaju ljudima koji su zvanično izabrani. Koliko je to tačno?\nAko se javno priča, najverovatnije da je tako, ali ja za to nemam dokaze. Ja sam za tog Milana prvi put čuo kada ga je Haradinaj pomenuo i intervjuu. Očigledno je da postoji grupa koja disciplinuje funkcionere. Oni misle da na to imaju pravo zato što su učestvovali u pritisku na birače ne bi li upravo ovi funkcioneri dobili izbore.\nPostoji mišljenje da su svi dugogodišnji lideri na Kosovu i Metohiji, kao što ste vi, Rada Trajković, Milan Ivanović, Marko Jakšić i drugi, skrajnuti u stranu. Kako se to dogodilo?\nJa sam van politike već petnaest godina iako sam bio u punoj snazi i mogao da doprinesem. Isključeni su mnogi ljudi koji su vrsni poznavaoci prilika na Kosovu. To, međutim, nije radila samo Vučićeva vlast. Ja sam eliminisan kada sam ustao protiv politike koju je DOS vodio na Kosovu i Metohiji. Bio sam na listi sa Demokratskom strankom 2003. godine, uz dogovor da dobijemo poslaničko mesto. Međutim, posle toga me je pozvao Boris Tadić i rekao da ima probleme u stranci i da ne može da ispoštuje dogovor koji smo imali. A i kasnije se niko nije setio da nas uključi. Mi koji smo bili van politike smirivali smo situaciju, dok su oni koji su bili u politici retko dolazili na ugrožena područja.\nNa neki način vas i Vučić zaobilazi.\nVučić nastavlja tu praksu. Ja sam se javno obratio pre tri godine Tomislavu Nikoliću, kada je izašao sa stavom da će krenuti u konačno rešenje pitanja Kosova. Tada sam rekao da za Kosovo ne postoji konačno rešenje i da Srbija nije u situaciji da može da reši to pitanje. Hteo sam da razgovaramo o tome kako zaštititi minimum nacionalnih interesa. Tomislav Nikolić se, međutim, nije udostojio da me pozove. Više puta sam se obratio javno, kritikujući politiku SNS poslednjih godina, pogotovu kada je reč o kadrovskoj politici koja se svodila na eliminisanje svih ljudi koji nešto znače u srpskom narodu i dovođenje političkog i intelektualnog polusveta da upravlja ovim narodom, uz izuzetak nekih pojedinaca. Ta politika nas je dovela u stanje neverovatne besperspektivnosti, koje je kulminiralo ubistvom Olivera Ivanovića. On je među nama bio jedini politički aktivan, pa je izolovan i gledalo se da se na svaki način iskompromituje i eliminiše iz politike. Kao i drugi ljudi koji nešto znaju i koji imaju drugačije mišljenje o procesima koji se odvijaju oko Kosova i Metohije.\nRazumem da treba da dođe do podmlađivanja i smene generacije, ali pogledajte albansku stranu. Ona se ne odriče iskusnih političara jer su ovde izuzetno kompleksni odnosi. Da bi se rešavali, mora da se napravi simbioza iskusnih i mladih političara, a da bi se tako nešto postiglo i na srpskoj strani, potrebno je da vlasti u Beogradu forsiraju državnu i nacionalnu, a ne partijsku politiku. Sve vlasti su forsirale samo partijske politike, iza kojih su ostajale samo ruševine, a ne institucije koje bi mogle da pomognu ovom narodu.\nHoćete li se odazvati pozivu na sastanak 30. januara u Beogradu?\nRazgovarao sam sa predsednikom i prihvatio taj sastanak i doći ću sa grupom svojih saradnika i umnih ljudi da iznesemo poglede na stanje, ali i konkretne predloge kako treba voditi politiku na Kosovu. Da li će ova vlast te predloge uslišiti ili će nastaviti sa dosadašnjom praksom, to nije na nama. Mi nismo ljudi koji tamo idu da bi rušili vlast već da bismo izvršili pozitivan pritisak da ova vlast rešava probleme ljudi i doprinese da oni ovde ostanu.\nŠta Beograd može konkretno da uradi da bi se poboljšala bezbednost i sigurnost jer svi kažu da je narod zaplašen?\nMora da menja politiku jer je ovo politika simuliranja rešavanja kosovskog pitanja. Još od devedesetih godina svi simuliraju borbu za Kosovo i Metohiju. To je zato što je strategija okrenuta na glavu, a ne na noge, i Kosovo se samo koristi za osvajanje i očuvanje vlasti. Bez obzira na to ko to priča, Srbija nema strategiju za Kosovo i Metohiju. Ja sam napustio funkciju potpredsednika Vlade kada sam video kako Beograd razmišlja o Kosovu i Metohiji, a od tada do danas stvari su se još više komplikovale jer je potrošeno ogromno vreme, a ljudi ovde su obezglavljeni.\nAko se to ne promeni, ne vidim ništa dobro na Kosovu. Ljudi su u strahu šta može da nam se desi, a ovo što se desilo Oliveru Ivanoviću je nešto najtragičnije. Tragedija Olivera Ivanovića i njegove porodice postala je tragedija čitavog srpskog naroda na Kosovu i Metohiji.


Posebna sjednica Narodne skupštine RS o VSTS-u 1. februara? - Srpskacafe\nBanjaluka odgovorila na zahtjev iz Sarajeva: Džaferović nemoćan, zdravstvo u rukama Srpske\nPosebna sjednica Narodne skupštine RS o VSTS-u 1. februara?\nČetvrtak, 20.01.2022., 10:02 Četvrtak, 20.01.2022., 09:13\nPosebna sjednica Narodne skupštine Republike Srpske, na kojoj bi trebalo da bude osnovan Visoki sudski i tužilački savjet Republike Srpske, mogla bi biti održana 1. februara, a nije isključena mogućnost da bude održan sastanak svih parlamentarnih političkih partija iz RS poslije 25. januara, nezvanično saznaju “Nezavisne”.\n– Na toj posebnoj sjednici, osim o VSTS-u, biće govora o stavljanju van snage Zakona o privremenoj zabrani raspolaganja državnom imovinom, koji je nametnuo Pedi Ešdaun, bivši visoki predstavnik u BiH – ispričao je izvor “Nezavisnih”.\nTakođe nezvanično saznajemo da bi prije posebne sjednice NS RS Milorad Dodik, lider SNSD-a, mogao organizovati sastanak s liderima parlamentarnih političkih partija iz Republike Srpske, a u vezi s posebnom sjednicom NS RS, ali i molbom Aleksandra Vučića, predsjednika Republike Srbije, o vraćanju u zajedničke institucije Bosne i Hercegovine. Ovaj sastanak, prema nezvaničnim informacijama, ne bi trebalo da bude održan prije 25. januara. U toj sedmici, tačnije 27. januara, biće održan i veliki samit Republike Srpske i Srbije, a nije isključena mogućnost da se vlast i opozicija iz Republike Srpske tu sastanu s predstavnicima Republike Srbije.\n– Zasad slijedimo stavove Narodne skupštine Republike Srpske i u ovom trenutku stav je da nema povratka u institucije BiH dok se ne povuče nametnuti Inckov zakon. Čuli ste da je najavljeno razmatranje te situacije i smatram da je jedino mjesto za to Narodna skupština Republike Srpske – rekla je za “Nezavisne” Snježana Novaković Bursać, šefica Kluba poslanika SNSD-a u Predstavničkom domu Parlamenta BiH, istovremeno ističući da bi bilo dobro da eventualnoj sjednici NS RS na tu temu prethodi širi sastanak političkih partija iz Republike Srpske.\n– PDP smatra da je potrebno obezbijediti normalno funkcionisanje institucija BiH, ali samo donošenjem izmjena Krivičnog zakona prihvatljivih i za Republiku Srpsku – naveli su nedavno u PDP-u.\nMilan Miličević, predsjednik Glavnog odbora SDS-a, rekao je za “Nezavisne” da još nije bilo zvaničnog poziva za organizovanje sastanka parlamentarnih političkih partija iz Republike Srpske, ali da svakako ima elemenata za njegovo organizovanje.\nElemenata za organizovanje takvog sastanka ima posebno nakon molbe Vučića za povratak u zajedničke institucije BiH, ali odluku o učešću na tom sastanku vjerovatno će donijeti Predsjedništvo SDS-a, kao što je i do sada bio slučaj”, rekao je Miličević.\nNarodna skupština RSVSTS BiH\nJG Srijeda, 29.06.2022., 09:39 Srijeda, 29.06.2022., 09:39\nSrijeda, 29.06.2022., 09:39 Srijeda, 29.06.2022., 09:39


Biskup Komarica: Očekujem da Papa pita Dodika gdje je 95 posto katolika u RS | INS\n-Znamo godinama kakva je situacija s katolicima u ovoj zemlji i šta se s njima dogodilo za vrijeme rata i nakon tog perioda i da danas imamo manje od polovice katolika od onog broja koji je bilo prije rata na području cijele BiH - rekao je Komarica. Poznato je, kaže, u polovini bh. entitetu RS nedostaje gotovo 95 posto katolika od onog broja koji je bio prije rata. -Vjerujem da, ako i o čemu bude razgovora između Svetog oca i njegovih saradnika i političkog predstavnika BiH, bit će pitanje gdje su katolici i zašto se nije i politički, pravno i ekonomski omogućilo da se vrate oni koji su to željeli – istakao je Komarica.\nDodao je u izjavi novinarima u Banjoj Luci da ima još oko 4.000 zahtjeva porodica katolika koji čekaju da se vrati na područje ove biskupije, ali niko im ne želi pomoći. -Pri tom susretu morat će biti postavljeno pitanje šta kanite s BiH bez jednog konstituvnog naroda i Katoličke crkve koja ima duge korijene - rekao je monsinjor Komarica.


Back KULTURA OBELEŽAVANJA NEDELJA MUZEJA GRADA NOVOG SADA POVODOM OBELEŽAVANJA 65 GODINA POSTOJANJA\nponedeljak, 21 oktobar 2019 09:31\nUtorak, 22. oktobar, u 13 časova, Istorijski arhiv grada Novog Sada (Filipa Višnjića 2a) - Svečano otvaranje izložbe „75 godina od oslobođenja Novog Sada“, koprodukcija Muzeja grada Novog Sada i Istorijskog arhiva grada Novog Sada;\nČetvrtak, 24. oktobar, u 12 časova, Zbirka strane umetnosti Muzeja Grada Novog Sada (Dunavska 29) - Lutkarska predstava „Pop Ćira i pop Spira“, u izvođenju „Pozoržične trupe“ (učenice i učenici Srednje mašinske škole u Novom Sadu);\nPetak, 25. oktobar, u 12 časova, Centralna zgrada Muzeja Grada Novog Sada, Petrovaradinska tvrđava - Svečano otvaranje izložbe „Krsna slava - Sveta Petka“\nU utorak, 22. oktobra, povodom Dana Muzeja grada Novog Sada, ulaz u sve objekte Muzeja biće besplatan. Istog dana u 15 časova biće organizovana i besplatna tura kroz Podzemne vojne galerije na Petrovaradinskoj tvrđavi.\nObjekti Muzeja grada Novog Sada i radno vreme:\nCentralna zgrada Muzeja Grada Novog Sada, Petrovaradinska tvrđava, radno vreme za posetu od 9 do 17 časova;\nZbirka strane umetnosti, Dunavska 29, radno vreme za posetu od 10 do 18 časova;\nZavičajna zbirka Sremski Karlovci, Patrijarha Rajačića 16, Sremski Karlovci, radno vreme za posetu od 9 do 17 časova;\nSpomen zbirka Jovan Jovanović Zmaj, Jovana Jovanović Zmaja 1, Sremska Kamenica, radno vreme za posetu od 9 do 16 časova.


FBI osujetio terorističku zaveru\nSnimak kuće Rezvana Ferdosa u Ešlendu u Masačusetsu. Ferdosa su uhapsili federalni agenti u tajnoj operaciji u sredu.\nPosle jednogodišnje istrage, federalni agenti su uhapsili Rezvana Ferdosa, za koga kažu da je džihadista koji se radikalizovao nezavisno od bilo koje organizacije, da bi zatim skovao zaveru da pomogne Al-Kaidi u ubistvu Amerikanaca. Rezvan Ferdos je uhapšen juče u predgradju Bostona, nakon što su mu agenti FBI, koji su se pretvarali da su saradnici Al-Kaide, isporučili materijal koji je tražio da bi izvršio teroristički napad.\nFederalne vlasti kažu da je Rezvan Ferdos, 26-godišnji Amerikanac koji je diplomirao fiziku na Univerzitetu Nortistern, u Bostonu, planirao da izvrši napade na Kapitol i Pentagon. Oružje koje je izabrao bili su avioni-makete na daljinsko upravljanje, puni plastičnog eksploziva C-4.\n„Ljudi koji su sami radikalizovani ne žele da izazovu masovne žrtve kao što je bio slučaj 11. septembra, oni žele da izazovu strah“, kaže bivši specijalni agent FBI Bred Geret.\nFBI je započeo istragu prošle godine nakon što je Ferdos jednom doušniku biroa rekao da želi da vodi „džihad“ protiv SAD. Tajni agenti koji su se predstavili kao doušnici Al-Kaide počeli su da se sastaju sa njim.\n„Javnost duguje ogromnu zahvalnost agencijama koje su rano otkrile tog čoveka i pažljivo ga motrile da provere da li predstavlja pretnju.“\nFerdos je juče uhapšen nadomak Bostona nakon što je navodno kupio avion na daljinsko upravljanje i iznajmio skladište da bi napravio bombe. On je takodje optužen da je svoje mobilne telefone pretvarao u detonatore za bombe – bombe za koje je verovao da će biti izručene Al-Kaidi i upotrebljene za ubijanje američkih vojnika.\nKada su mu agenti u tajnoj operaciji rekli da su njegovim bombama ubijeni američki vojnici, odgovorio je: „tačno to sam i želeo.“ U luksuznom predgradju Bostona gde je živeo, njegovi susedi ne mogu da veruju:\n„Šokirana sam da se ovako nešto desilo“, izjavila je jedna Ferdosova komšinica.


Vi možda ne možete da odlučite, ali je astrologija prelomila: Treba vam OVAKAV muškarac! – Uvek Lud Nikad Zbunjen\nŽene rođene u ovom znaku su veoma intenzivne i s-ksualne i zbog toga često upadaju u nevolje jer su prvo za akciju a tek posle za razmatranje mogućih posledica. Muškarac koji je u stanju da prati njihovu strast oboriće ih sa nogu na samom početku.\nVi ste veoma kreativne i zbog toga je s-ks sa vama prilično intenzivno iskustvo. Vole da koriste svoju inteligenciju i izvan spavaće sobe i zbog toga su savršen par za sve znakove spremne na avanturu. Traže muškarca koji će ih šarmirati i pokazati strast.


Borko Stefanović: Vlast laže i Istok i Zapad - Politika - Dnevni list Danas\nPočetna » Politika » Borko Stefanović: Vlast laže i Istok i Zapad\nSagovornici Danasa o izjavi šefa srpske diplomatije da očekuje "dalje intenziviranje saradnje" Srbije i Kine\n6Piše: Marija Stojanović 19. septembra 2020. 11.28 Izmenjeno: 11.29\nFoto: EPA-EFE/ KENZABURO FUKUHARA POOL\nOni su ljudi bez kredibiliteta koji sve obećavaju samo da produže ostanak na vlasti, poručuje za Danas Borko Stefanović, bivši zvaničnik Ministarstva spoljnih poslova i aktuelni potpredsednik Stranke slobode i pravde, upitan kako komentariše izjavu šefa diplomatije Ivice Dačića da posle formiranja nove vlade „očekuje dalje intenziviranje saradnje Srbije i Kine“, imajući u vidu nedavno „približavanje“ Srbije i Sjedinjenih Američkih Država.\nKina je, podsetimo, u rivalskom odnosu sa SAD, koje katkad prelazi u otvorene diplomatske sukobe, i to ne samo u domenu ekonomije. Između ostalog, američki predsednik Donald Tramp, na čiji je nagovor zvanični Beograd pristao da preseli ambasadu Srbije iz Tel Aviva u Jerusalim, izjavio je da će „Kina učiniti sve što može“ da on izgubi na predstojećim izborima za novi mandat.\nTakođe, predsednik Srbije Aleksandar Vučić obavezao se nedavnim sporazumom potpisanim u Beloj kući da će Srbija „zabraniti upotrebu 5G mreže od nepouzdanih kupaca“.\nKineska kompanija Huavej ne pominje se ekslicitno u tom dokumentu, ali SAD se kod svojih saveznika zalažu da „izbegnu“ Huavej, jer tvrde da bi kineske vlasti mogle da iskoriste tehnologiju te kompanije za špijuniranje zvaničnog Vašingtona.\nStefanović ističe da pošto je vlast „već otvorila Huavej centar u Srbiji nakon Vašingtonskog sporazuma, koji je otvorila tehnička Brnabićka jer Vučić nije smeo, jasno je da nastavljaju da lažu i Istok i Zapad“.\n– To je sad već svima jasno. Žrtva su građani Srbije sa nesposobnom vlašću i uz ukaljano ime naše zemlje koju još uvek vode diletanti, konstatuje naš sagovornik.\nDragan Šutanovac, bivši ministar odbrane Srbije i aktuelni predsednik Saveta za strateške politike, kaže za Danas da intenziviranje ekonomske saradnje sa Kinom „ne predstavlja problem koji bi ugrozio saradnju sa SAD, koja i sama ima izuzetnu saradnju sa Kinom“.\n– Pitanje koje je pokrenuto nakon potpisivanja sporazuma u Vašingtonu, a koje se tiče 5G mreže suštinski se odnosi na bezbednost naše telekomunikacione mreže a ne na ekonomske odnose Pekinga i Beograda. S druge strane, upravo ministar Dačić unosi konfuziju svojim izjavama u kojima po pravilu nema suštine već samo populizma i marketinga. Paradoksalno je da Srbija ni danas nema Strategiju spoljne politike i to je vidljivo pri svakoj aktivnosti bilo Dačića, bilo Vulina, navodi Šutanovac.\nStefan Vladisavljev, programski koordinator Beogradskog fonda za političku izuzetnost, konstatuje za Danas da su saradnja i partnerstvo sa Kinom postale „strateška odrednica spoljne politike Srbije u toku poslednje decenije“, kao i da Dačićeva izjava to još jednom potvrđuje.\n– Intenziviranje odnosa između SAD i Srbije tek treba da da rezultate i tek ako se pokaže da je posledica tih rezultata povećano prisustvo SAD u Srbiji, može se stvoriti situacija u kojoj Srbija pravi otklon od Kine. Za sada, brojni dugoročni sporazumi koji su potpisani između Srbije i Kine osiguravaju visok nivo saradnje, kao i temelj za dalje unapređenje odnosa. Nasuprot tome, u ovom trenutku možemo samo spekulisati šta će biti konkretni rezultati akutnog povećanja interesovanja Sjedinjenih Država za Srbiju, na šta mogu u mnogome uticati i predstojeći predsednički izbori u Americi, ističe Vladisavljev.\nNovaković: Nema naglog „kidanja“ veza sa Pekingom\nPrema mišljenju Igora Novakovića, direktora istraživanja ISAC fonda, iako se čini da se Srbija približava SAD, „to ne znači naglo kidanje veza sa drugim državama, pogotovo onim najvažnijim“. „Ako se približavanje SAD nastavi, saradnja sa Kinom će svakako ostati aktuelna, samo će se načini saradnje možda modifikovati da budu vidljiviji i transparentniji, i u određenim oblastima neće doći do saradnje. Podsećam vas da Kineska iniciijativa 17+1, čiji je i Srbija član, okuplja pored Srbije još 16 članica iz istočne i centralne Evrope, od kojih većina blisko sarađuje sa SAD i članice su NATO. U svakom slučaju, videćemo kako će se stvari razvijati, pogotovo ako Tramp izbori još jedan mandat, i dokle i u kom pravcu može da ide bliža saradnja Srbije sa SAD“, ukazuje Novaković.\nAktuelna vlast, Aleksandar Vučić, Borko Stefanović, Donald Tramp, istok, Kina, Laganje, Sjedinjene Američke Države, Srbija, zapadBeograd\nJakšić: Srbija se udaljava od Evropske unije\n19. septembra 2020. u 11.47\nBitno je da ne laže sever i jug.\n19. septembra 2020. u 14.02\nBorko, nismo zaboravili, kako ste vi, iz bivse vlasti, skidali gace i klanjali se mocnicima sa zapada.\n19. septembra 2020. u 15.05\nTo ne opravdava snsektu sto rade to isto i jos gore..\n19. septembra 2020. u 15.04\nBorko, ajmo kod Dritana u školu na nastavu….\n19. septembra 2020. u 23.42\nSvi treba da znaju da se Srbija ne prodaje za sitnis a ni za krupnis, Srbija ima svoje FER JA i prema velikima i prema malima , ceni pravdu ma koliko je to kostalo .\n20. septembra 2020. u 20.26\nA oni su iskreni do daske. Hahaha


U Švicarskoj uhapšen ratni zločinac nakon 24 godine bjekstva - Narod.ba\nVijesti 21. Oktobra 2019.\nZoran Pantić, koji se tereti za ubistvo šestočlane porodice Isić iz Teslića, a koji je prije 24 godine pobjegao iz zatvora u Bijeljini, uhapšen je u Švajcarskoj, a ekstradicija u zatvor u Bijeljini je u toku, izjavila je Srni načelnik Odjeljenje za odnose sa javnošću MUP-a Srpske Mirna Miljanović.\n“Policijski službenici Uprave kriminalističke policije su, nakon nekoliko godina intenzivnog rada, locirali traženo lice u Švajcarskoj, gdje je sklopio brak sa njihovom državljankom pri čemu je preuzeo njeno prezime i podnio zahtjev za prijem u državljanstvo. Lice je preuzelo identitet svog brata, odnosno posjedovao je lična dokumenta na njegovo ime – Dalibor Pantić, oženio se pod tim imenom i predstavljao kao državljanin Srbije”, istakla je Miljanovićeva.\nPrema njenim riječima, na osnovu informacija policijskih službenika Uprave kriminalističke policije MUP-a Republike Srpske o mjestu i tačnoj adresi stanovanja traženog, nadležni organi Švajcarske su uhapsili bjegunca i u toku je njegova ekstradicija.\n“Ovo je još jedan primjer istrajnog rada policijskih službenika MUP Republike Srpske koji i poslije 24 godine od bjekstva osuđenog nisu odustali od traganja i privođenja pravdi, te time bar koliko toliko pružili malo satisfakcije rodbini žrtava”, istakla je Miljanovićeva.\nPrema saznanjima Srne, Zoran Pantić je sa više lica polovinom oktobra 1993. godine obećao šestočlanoj muslimanskoj porodici Isić iz sela Gornji Rankovići, opština Teslić, koji su se nalazili u hotelu “Krin” u Bijeljini, da će ih za određenu sumu novca prebaciti preko rijeke Drine, na teritoriju Srbije.


Petnaest godina kasnije, borba sa terorizmom još traje – NovostiDana.rs\nVAŠINGTON – Sutra se navršava 15 godina od terorističkih napada na Njujork i Vašington 11. septembra 2001. godine, u kojima je poginulo gotovo 3.000 ljudi i koji su promenili svet, a borba s terorizmom, koja je posle toga započela, još uvek traje.\nRat protiv terorizma još traje, ali su Al Kaidu, čiji je lider Osama bin Laden ubijen, zamenili njeni ogranci i Islamska država, protiv koje se bitka vodi na Bliskom istoku, u Siriji i Iraku, dok su na meti terorista sve češće i evropske prestonice.\nNajnovija istraživanja pokazuju da je zabrinutost zbog mogućih terorističkih ratova na godišnjicu porasla u odnosu na 2011. godinu kada je obeležena 10. godišnjica napada, preneo je CNN.\nRazlog je što je u tom periodu ojačala takozvana Islamska država, a u SAD i Evropi izvršsen je niz ubliačkih napada, uključujući bombardovanje Bostonskog maratona 2013, godine, masovna ubistva u San Bernardu u Kaliforniji.\nEvropu su u proteklih godinu dana potresli napadi u Briselu, Parizu, Nici..\n„Danas smatramo da je ta borba glavna odgovornost predsednika i političkih lidera mnogo više nego pre 11. septembra, kaže Denijel Bajman, profesor nacionalne bezbednosti na Univrerzitetu Džordžtaun u Vašingtonu, prenosi Ju-es-ej tudej.\nOdavanje pošte žrtvama u Memorijalnom centru uključuje i čitanje imena stradalih u napadima 1993. i 2001. godine, dok uveče dva snopa plave svetlosti uperena ka nebu podsećaju na srušene kule Svetskog trgovinskog centra\nNapadi pre 15 godina počeli su udarima dva oteta aviona koji su srušili „kule bliznakinje“ posle čega je usledio udar trećeg aviona na zgradu Pentagona u Vašingtonu. Na kraju je oboren avion u Pensilvaniji. Ukupan bilans žrtava bio je 2.997 ljudi.\nPrvi avion „Amerikan erlajnsa“ je, u 8.46 sati, udario u severnu kulu Svetskog trgovinskog centra u Njujorku, a nedugo potom drugi oteti avion kompanije „Junajted“ udario je u južnu kulu, dok se treći oteti avion zabio u sedište Pentagona.\nIz „kula bliznakinja“ u Njujorku svega je 20 ljudi, koji su bili na spratovima iznad mesta udara, uspelo bezbedno da napusti zgrade pre nego što su se urušile.\nOgromne žrtve su pretrpeli njujorški vatrogasci, cijih je 343 kolega poginulo u padu „bliznakinja“, dok su pokušavali da pomognu povređenima da napuste zgrade.\nKasnije su nadležne službe SAD ocenile da je „mozak“ napada bio Halid Šeik Muhamed, koji je uhvaćen u martu 2003. godine u Pakistanu, a u februaru 2008. godine optužen za ratni zločin.\nNa domovima širom zemlje preko noći su istaknute američke zastave, kongresmeni i senatori su na stepenicama Kongresa prevazišli stranačke podele i zajedno pevali „Bože blagoslovi Ameriku,“a volonteri širom zemlje nisu žalili napora da dođu i pomognu gde je najpotrebnija.\nTa sloga danas, 15 godina kasnije deluje daleko, ocenjuje američka agencija AP i podseća da u zemlji danas u jeku predizborne kampanje besne svađe oko politike, rase, imigracije i nacionalne bezbednosti, dok je prema Galupovoj anketi osećaj nacionalnog ponosa kod Amerikanaca pao na najnižu tačku za deceniju i po.\nwww.freeimages.com/ Craig Toocheck


Gbagbo uvjeren da će osporiti optužbu Međunrodnog suda\nBivši predsjednik Obale Slonovače Loran Gbagbo, koji se danas prvi put pojavio u sudnici Međunarodnog krivičnog suda (MKS) u Hagu, nakon što je 30. novembra prebačen u pritvor ovog suda, izrazio je uvjerenje da će osporiti dokaze optužbe.\nGbagbo je izjavio da ima primjedbu na uslove pod kojima je uhapšen 11. aprila ove godine. On je rekao da je predsjednička rezidencija u kojoj je proveo deset godina granatirana i uništena do temelja.Gbagbo je rekao da mu nije rečeno da će ići u Hag, već na sastanak u Abidžan, gdje mu je u koverti uručen nalog za hapšenje.\nU skladu sa pravilima MKS, na prvom zasjedanju pretpretresni sudija provjerava identitet optuženog i potvrđuje da li je informisan o optužbama i o pravima koja ima u skladu a Rimskim statutom, kojim je Sud osnovan.\nPretpretresni sudija, Argentinka Silvija Fernandez zakazala je za 18. jun 2012. pretres na kome bi otpužbe trebalo da budu biti potvrđene.\nPrema saopštenju MKS, Gbagbo se predao vlastima Obale Slonovače 29. novembra, nakon što je pretpretresno vijeće 23. novembra izdalo nalog za hapšenje pod pečatom.\nPrema navodima optužnice, on snosi individualnu krivičnu odgovornost, kao indirektni saizvršilac, za ubistvo, silovanje i drugo seksualno nasilje, te za progone i druga nehumana djela, kvalifikovane kao zločin protiv čovječnosti.\nZločini su navodno počinjeni u postizbornom nasilju na teritoriji Obale Slonovače od 16. decembra 2010. do 12. aprila 2011. godine.Prema podacima UN, tokom nasilja koje je izbilo u ovoj afričkoj državi zbog Gbagbovog odbijanja da odstupi sa vlasti poslije izbora poginulo je blizu 3.000 ljudi.


Apple sa 8.8% tržišta mobilnih telefona ima čak 73% zarade — Online Tržište\nObjavio(la) admin u kategoriji Featured, Pametni telefoni, Zarada na internetu na dan 4. Maj 2012. / ostavite komentar\nKompanija Asymco juče je objavila svoj tromjesečni pregled zarade proizvođača mobilnih telefona, koji je za sve osim kompanija Apple i Samsung donosi loše vesti.\nKompanija Apple nalazi se na približno istom mestu na kom je bila i u poslednjem kvartalu, sa udelom na tržištu od 8,8% (u smislu prodaje) i udelom u zaradi od 73 odsto (pad od dva procenta u odnosu na posljednji kvartal).\nKompanija Apple u drugom kvartalu 2012 godine imala je promet od 39.2 milijarde dolara a zaradu fantastičnih 11.6 milijardi dolara.\nUdeo kompanije Samsung u smislu prodaje porastao je sa 23,5%, na 35,4% u odnosu na godinu dana ranije a udeo u zaradi sada je 26 odsto.\nPrema ovom tromjesečnom izvještaju, zarada kompanija HTC je 1% dok su svi ostali, Research in Motion (RIM) Nokia, Sony, Samsung i LG, zabeležili gubitke.\nTreba napomenuti da se ovde radi o svim mobilnim telefonima a ne samo pametnim telefonima (smartphone) i da je u obzir uzeto celo svetsko tržište.\nTokom prvog kvartala ove godine HTC, RIM i Nokia iznenadili su svoje investitore sa lošim vestima. Treba reći da ovaj izvještaj o gubitku zarade nije ništa novo za Sony Ericsson i Motorola, koji već godinama ne prijavljuju zaradu a LG je nekako na granici od kraj 2009 godine.\nGledajući sve ovo reklo bi se da je kompletna industrija u problemu, da manjka novca a zapravo doživljava pravu ekspanziju i procvat. Prodaja telefona porasla je za 7% a pametnih telefona za čak 47 odsto. Prihodi su porasli za 20% a ukupna zarada fantastičnih 52%. U prvom kvartalu pre dve godine, proizvođači mobilnih telefona zaradili su 5.3 milijarde dolara dok su u ovom poslednjem kvartalu zaradili 14.4 milijarde dolara.\nOvo su izuzetno dobri procenti kojima se ni jedna industrija ne može pohvaliti.\nTagovi: apple, mobilni telefoni, pametni telefoni, samsung, zarada na internetu\tostavite komentar


Ko je bio prvi dečko Svetlane Cece Ražnatović?\n18 Decembra, 2020 11:23\nCECA: „Pustite me da ga vidim” KOGA Ceco?\nKo je bio prvi dečko Svetlane Cece Ražnatović? O Cecinom ljubavnom životu, pre i posle braka sa Željkom Ražnatovićem Arkanom, malo znamo. Nedavno je objavljeno kako sada izgleda Vladimir Cvetković Cvele, jedini dečko kojeg je Ceca posle Arkana pokazala javnosti, a sada saznajemo ko je momak u koga je Ceca bila zaljubljena na početku karijere, piše Monodo.\nPo dolasku u Beograd, još pre devedestih, navodno je postojala romantična veza sa nekadašnjim fudbalerom i predsednikom Crvene zvezde Vladanom Lukićem, o čemu je nekad pisala i „TV Revija”. Prema tekstovima iz medija, navodno je baš njemu Ceca posvetila svoj ogromni hit „Pustite me da ga vidim”.\nKako su pisali, emocije između njih dvoje pojavile su se još 1989. godine, kada je on bio poznati igrač Crvene Zvezde, a ona pevačica u usponu koja je te započela umetničku karijeru u srpskoj prestonici. Upoznali su se veoma mladi, on je imao 18, a ona samo 15 godina.\nNjihova ljubav punila je štampu domaćih medija jer je navodno Lukić bio pravi Kazanova, u to vreme. Novine su pisale da su vereni, kao i da spremaju svadbu, ali su se rastali 1990. godine, kada je Vladan otišao na služenje vojnog roka.\nLukić je za vreme NATO agresije nad Srbijom igrao u francuskom Mecu, ali nije mogao da izdrži da igra fudbal dok njegov narod gine i muči se, pa je došao u domovinu. Nakon toga je još godinu dana igrao u Grčkoj, i sa 30 godina se „penzionisao” sa pozicije igrača, navodi Monodo.\nceca ceca arkan ceca bivši muškarci ceca dečko ceca devedesete ceca ljubav mladost svetlana ceca raznatovic svetlana ceca velickovic svetlana raznatovic\nMilica Todorović otkrila šta joj je Ceca Ražnatović govorila na početku karijere!


Nevenka Đurčik: Srbiju mogu da pokrenu samo žene\nBack REPORTAŽE PREDSTAVLJAMO Nevenka Đurčik: Srbiju mogu da pokrenu samo žene\nponedeljak, 06 maj 2013 22:50\nOno po čemu je Srbija zaista posebna i jedinstvena jesu“Zlatne ruke”. U vreme novih tehnologija, novih materijala i novokomponovanih vrednosti, zanati, ručni rad, tradicionalno narodno stvaralaštvo, etno radionice, su nešto što je u svetu zaboravljeno a u Srbiji opstaje. Ta nepresušna inspiracija narodnim motivima i veštinama podignutim na nivo umetnosti, u izradi rukotvorina poslednih desetak godina sve više se širi, uglavnom preko udruženja žena koja se osnivaju u gotovo svakom, uglavnom seoskom naselju.\nNevenka Đurčik, predsednica i osnivač Udruženja žena „Krčedinka“ iz Krčedina je u januaru 2012. godine okupila petnaestak žena sa ciljem da svoj rad i veštine predstave i drugim ljudima.\nUdruženje žena „Krčedinka“ se našlo u takmičarskoj borbi za izbor sremskog suvenira, koje je krajem 2012. godine pokrenuo Turistički klaster „Srem“ sa ciljem da ovo, turistički značajno područje najzad dobije jedinstveni „znak prepoznavaja“, suvenir ili nekoliko suvenira koji će biti autentični za ovo područje. „Krčedinke“ su se predstavile sa sremskim medenjacima, iako se bave i svim drugim ručnim radovima: štrikanjem, heklanjem, vezenjem, a odnedavno i tkanjem.\n-Osnovni cilj naših okupljanja je druženje - kaže Nevenka Đurčik. -Sastajemo se svakog ponedeljka radi dogovora, razmene iskustva i naravno rada, a za to koristimo prostoriju u okviru Narodnu biblioteke, u kojoj nam je plaćena struja, voda. U poslednje vreme primećeno je sve veće interesovanje mladih. Razlog za to je i izborni predmet, Narodna tradicija, sarađujemo sa školom tako što nas posećuju deca, gledaju šta mi to radimo, a mnogima se to toliko dopadne da požele da nam se pridruže, jer ono što je izvesno je da se ljubav i navika za ručni rad stiče u detinjstvu. Sarađujemo i sa, nama obližnjim Zekinim i Sojšićevim salašom, pa kada dođu grupe turista mi nudimo svoje proizvode, zatim posećujemo sajmove, gde god smo pozvane evo nas, i da li se proda ili ne, važno je da se družimo.\n*Šta mislite o tome kako pospešiti prodaju rukotvorina, da bi vi bile zadovoljnije onim što napravite, da imate neke koristi od svega toga?\n-Trebalo bi da mediji što više pričaju o lepoti tradicionalnih proizvoda, da bi se ljudi ne samo upoznali sa tim našim proizvodima i počeli da ih prepoznaju već i da se širi svest u narodu u skladu sa izrekom da „ako ne znamo odakle smo, ne znamo ni gde ćemo“. Treba da negujemo naše, autentično, a ako u tome ne budemo uspeli, ako ne pokrenemo selo i seoski turizam i to što rade žene na selu, nećemo pokrenuti ni Srbiju. Moglo bi se to približiti i strancima, jer se Krčedin nalazi na samo par kilometara od auto puta, na obali Dunava i mi smo turistički atraktivno mesto na Fruškoj gori. Prošle godine smo učestvovali i u projektu „Bogatstvo različitosti“ koje je organizovao Klaster „Istar21“, ušli smo u grupu najspremnijih sela da prime turiste, ali na žalost, sve se svelo na to.\n*Da li imate utisak da su žene postale aktivnije ne samo u radu, jer su one uvek nosile najveći teret kuće, nego u privređivanju?\n- Žene možda nikada nisu bile aktivnije nego u poslednjih deset godina. Zaradi se tu po neki dinar i žene su zadovoljnije. Jako je to lepo, a i vole da rade. Odmaraju se uz ručni rad, a satisfakciju predstavljuju i druženja i putovanja, odlazak u nove sredine i susreti sa poznanicama koje se bave sličnim radom. Naši muževi su se prvo bunili, a sada su se navikli da žene idu na sastanake, idu u udruženje, da budu aktivne na opštu korist i van kuće. Seoske žene su shvatile da ako same sebe ne pokrenu da ih niko drugi neće pokrenuti. Kod većine žena prisutna je svest o potrebi za takvim aktivnostima, a sve više i one druge gledaju u njih, i vode se logikom, ako mogu one, što ne bismo mogle i mi.\n*I na kraju, kakav bi trebao da bude idealan suvenir Srema?\n-Ako mene pitate, idealan suvenir je medanjak, ali svako od nas bi predložio svoj provizvod. Idealan suvenir Srema bi trebalo da bude baš iz Srema, ni prevelik ni premalli, i nešto što proizilazi iz tradicije. Sigurno da ne treba da bude samo jedan, jer nešto što je autentično za ovaj prostor teško da se može definisati samo jednim proizvodom. Srem je opevan u mnogim pesmama ali u suvenirima se još traži, a mi znamo da sve što radimo da je to suvenir: i čarape i peškiri, medenjaci, kuvarice, stonjaci - rekla je na kraju razgovora Nevenka Đurčik.\n+1 #2 jovanka 11-12-2013 10:45\nnek vam je sa srecom moje krcedinke....prelep je svaki rad koji sam videla!!!\n0 #1 jovanka 11-12-2013 10:44


Mogherini i Hahn: U EU nema prostora za veličanje ratnih zločinaca\nRedakcija 04.07.2019 07:57\nŠefica diplomatije Evropske unije Federica Mogherini i evropski komesar za proširenje Johannes Hahn odgovorili su na pismo bh. udruženja žrtava genocida, žrtava silovanja i logoraša koje su poslala u aprilu ove godine.\nU odgovoru evropskih zvaničnika stoji da Unija očekuje od svih političkih lidera da podrže odluke međunarodnih sudova i da se suzdrže od bilo kakvih izjava i djela koja bacaju sumnju na nezavisnost ili nepristrasnost procesa donošenja presuda.\nSmatraju da lideri regije moraju osuditi izjave ili djela koja potpiruju međuetničke tenzije te se usprotiviti nacionalističkim pričama.\nNaglašavaju da u Evropskoj uniji nema prostora za zapaljivu retoriku i veličanje ratnih zločinaca, na bilo kojoj strani.\nPrethodni članakJutarnji rituali za super dan\nNaredni članakMilan Jovičić o Aluminiju Mostar: HDZ je to kao ratni plijen okupirao i od države i bivših radnika


"Indiansi" dobili novog predsednika | Inđija Indians\nNakon skoro pet godina od osnivanja kluba i mnogih odigranih utakmica funkciju predsednika kluba je napustio Vujanić Dejan, jedan od osnivača, igrač i prvi predsednik kluba. “Indiansi” su za to vreme uspostavili stabilnu organizaciju, ostvarili značajne rezultate i uz postojeće uslove za treniranje i igranje predstavljaju jedan od boljih klubova u zemlji. Novi predsednik kluba je Todorović Miloš koji je uz klub od njegovih početaka, 2008. godine je bio jedan od pomoćnika Igora Hofmana, tadašnjeg trenera “Indiansa”, nakon čega je bio član upravnog odbora kluba.\nO proteklim periodu i aktuelnim dešavanjima u klubu Vujanić Dejan je rekao: ”Na kraju do sada naše najuspešnije sezone shvatili smo da je potrebno da napravimo promenu na mestu predsednika kluba. Kao generalni sekretar Asocijacije od kraja 2009. godine i zbog obima posla koji obavljam u Asocijaciji dogovorili smo se u Indiansima da je najbolje rešenje da izaberemo novog predsednika koji će biti maksimalno posvećen klubu. Nisam želeo polovično da obavljam dužnost predsednika kluba, pogotovo što znam da je to ne moguće. U klubu sam od 2006. godine od osnivanja i to na poziciji predsednika i još jednom napominjem da mi je veoma drago što sa predsedničkog mesta idem sada kada su naši flegovci osvojili fleg ligu Srbije, kada su seniori osvojili B divziju SAAF Superlige i kada Indiansi šalju tri igrača juniorskog tima u juniorsku reprezentaciju Srbije za završne kvalifikacije za Juniorsko Evropsko Prvenstvo. Naravno ostao sam u upravi kluba da pomažem maksimalno u skladu sa mogućnostima jer Indiansi i ovaj sport je postao deo svakog od nas pa i mene i od toga sada više niko ne želi da ode. Takođe uvek moram da istaknem da bez pomoći Opštine Inđija i ljudi koji je vode, koji su prepoznali potencijal kako nas koji smo pokrenuli celu ovu priču a tako i američkog fudbala od razvoja ovog sporta verovatno ne bi bilo ništa. Indiansi od osnivanja svake godine pokazuju napredak i pomeraju svoje standarde, kao član uprave kluba želim da se takav trend nastavi i želim mnogo uspeha u radu Milošu Todoroviću, novom predsedniku Indiansa.”\nNovi predsednik kluba želi da nastavi ono što je započeto: “Uz klub sam od samih njegovih početaka, intenzivno već dve godine, upućen i uključen u rad kao član upravnog odbora. Nakon isteka četvorogodišnjeg mandata prethodnog predsednika, a sada člana upravnog odbora kluba Dejana Vujanića, kao logičan potez nametnulo se da zamenika tražimo u nekom ko dobro poznaje prilike kako kluba, tako i ovog sporta u Srbiji uopšte. Promena imena i funkcije, ali ne i ideje i pravca koji je naš klub zauzeo i uspešno pratio prethodnih godina beležeći iz godine u godinu napredak u svakom segmentu funkcionisanja kluba. Plan i želja nam je da taj trend nastavimo. U narednu sezonu ulazimo sa velikim željama, ali realnim planovima. Popularizacija sporta i kluba kao i ulaganje u mlađe selekcije kluba su nam na prvom mestu. Kao što je poznato, naši klinci, kako volimo da ih zovemo, su prvaci Flag lige prošle sezone te su obaveza kao i izazov igranja u sada objedinjenoj ligi veći. Ponosni smo na ostvarene rezultate seniorske ekipe, na trojicu potencijalnih juniorskih reprezentativaca, ali želimo korak više. Imamo dobre uslove za to, pojačan igrački kadar, odličnog trenera, sponzore, prijatelje kluba i nadasve opštinu i predsednika iste o kojima bi bilo suvišno trošiti reči. Na nama je da sve to pretočimo u delo.”


Dizajn koncepta C-Aircross je poseban i raznobojan. Njegova silueta je ojačana vizuelnom zaštitom koja okružuje karoseriju u donjem delu.Kroz C-Aircross KONCEPT timovi Citroën dizajnera su kombinovali fluidnost linija sa autributima SUV-a, tako što je silueta vozila kompaktnih veličina: dužine 4,15m, širine 1,74m i visine 1,63m.\nNa bordu u kabini Citroën dizajneri opredelili su se za aerodinamičnu tablu. Unutrašnji dizajn pruža osećaj fluidnosti, modernog i prostranog. Pored mono dizajna volana sa jednostavnim kontrolama, prilagođenog istoriji brenda, instrument tabla uklapa „head up“ oštricu uklapanjem svih instrumenata u videokrug vozača.\nČetiri mesta sa mekim i udobnim sedištima. Napred i pozadi su široke i prijatne sofe izrađene od materijala i tehnika tapaciranja sa reljefom alkantara. Pored visokog kvaliteta sedišta su i prirodna i korisna, i nude jedinstveni osećaj inspirisan svetom posteljine.Prilagođena na položaj tela, obećavaju drugačiji doživljaj puta.


Transfer stanica kod Tijovca\nPredlog Odluke o usvajanju Regionalnog plana upravljanja otpadom Niškog regiona i utvrđivanje predloga Odluke o prihvatanju Ugovora o međusobnim pravima i obavezama u implementaciji Regionalnog plana upravljanja otpadom niškog regiona, bile su glavne tačke sednice Opštinskog veća Opštine Svrljig.\nSednici je prisutvovao i rukovdilac Regionalne razvojne agencije – Jug, Bojan Avramović, i objasnio uslove, prava i mogućnosti, našeg učešća u projektu izgradnje regionalne deponije Keleš na potezu Doljevac, gde bi se izvozilo i prerađivalo smeće iz niških i sedam okolnih opština. Prema preliminarnim planovima naša deponija kod Tijovca bila bi samo transfer stanica. Mnogo detalja ovde još nije precizno definisano ali činjenica je da bi regionalno pokupljanje otpadom bilo kvalitenije i ekološki bezbednije ali i nešto skuplje za naše sugrađane. Mi nastojimo da da iznađemo najpovoljnije rešenje za naše sugrađane s obzirom da nas na učešće u regionalnoj deponiji obavezuje zakon a da to nije stvar našeg izbora pa rezerve radi insistiramo i na mogućnost izlaska iz tog društva ako ne ogovara našim sugrađanima, izjavio je predsednik Miletić.\nVećnici su razmatrali i predlog odluke o završnom računu budžeta opštine Svrljig za 2012. godinu sa Izveštajem eksterne revizije, o čemu je referisala načenica Odseka za finasije Marina Savić.\nNastojali smo da izvršenje budžeta bude racionalno, ekonomično i efikasno u potrošnji namenski opredeljenih sredstava. Opština Svrljig je efikasno finasirala potrebe svojih direktnih i indirektnih korisnika za namene koje su utvrđene Zakonom o lokalnoj samoupravi i ostalim katima. Izvršenjem budžeta za prošlu godinu u procentu od 88,24 odsto omogućili smo nesmetano funkcionisanje svih javnih institucija čiji je osnivač opština i realizovani su kapitalni i ostalu projekti u obimu kojim su zaplanirani odlukom o budžetu opštine, zaključila je načelnica Savić, obrazlažući izvršenje po stavkama prema svim korisnicima.\nNa istoj sednici većnici su usvojili i predlog Plana i rada i Finasijski plan budžeta fonda protivpožarne zaštite opštine Svrljig.\nInformativna služba Opštine.\nDeponija, Opstinsko veće, Veće opštine Svrljig\nPrevPrethodnaVeterani: Svrljig – Topličanin 4:3\nSledećaNiz fudbalera je prekinutNext\nNa divljoj deponiji iznad gradskog groblja postavljen video nadzor!\nProtekle nedelje postavljen je sistem video nadzora na lokaciji gde se ranijih godina pravila velika divlja deponija, iznad gradskog groblja. Ovo je krajem prošle godine\nNakon pisanja Dom zdravlja uklonio deponiju koja je napravljena od pepela\nNakon što smo 9. aprila objavili tekst o problemu sa mestom gde se izvozi pepeo iz kotlare Doma zdravlja Svrljig, ovaj problem rešen je u\nU dvorištu Doma zdravlja napravili deponiju od pepela! GRAĐANI SPREMNI DA SE ŽALE\nNa poziv velikog broja građana koji žive iza Doma zdravlja danas smo posetili ovu lokaciju i zabeležili deponiju koju, kako oni kažu, prave zaposleni u\nPored lokalnog puta prema selima Lukovo i Vlahovo, malo iznad Guševca, polako niče nova deponija. Nesavesni građani preko puta rezervata i prelepe borove šume prave\nNa uglu ulice 7. juli i Dušana Trivunca ovog vikenda stvorena je nova divlja deponija. Po rasporedu JKSP ,,Svrljig“ smeće sa ove lokacije odnosi se


Anesteziolog: Od 40 do 80 odsto pacijenata na respiratoru ne uspe da se izleči | 013 info\nTanjug\tSre, 15/07/2020 - 09:16\nAnesteziolog iz kovid bolnice "Dragiša Mišović", dr Predrag Stevanović, kaže da od 40 do 80 odsto pacijenata ne uspe da se izleči ako završe na respiratoru.\nDoktor Stevanović za RTS kaže da je činjenica da je u ovom piku talasa virusa neuporedivo više pacijenata, pa je zbog toga i više teških.\n"U tri meseca prvog talasa u našoj bolnici je lečeno oko 1.150 pacijenata, a sada je za 24 dana lečeno 630 pacijenata. Dok je za tri meseca na intenzivnoj bilo otprilike 350 obolelih, sada ih je već 200 za dvadeset i nešto dana. To jasno govori koliko je ovo sada teže", dodao je Stevanović.\nNa pitanje šta govori ovoliki porast broja pacijenata na respiratoru, doktor kaže da je to pokazatelj da još nismo shvatili koliko je važno poštovati mere zaštite, da se moramo čuvati i da ako sami sebi ne pomognemo, onda preostaje u bolnicama da to čine. Ističe da korona ima mnogo pojavnih oblika i da se može dogoditi da se dve osobe zaraze na istom mestu, a da jedna od njih prođe sa lakom kliničkom slikom, dok druga završi na respiratoru.\n"Ova bolest ima mnogo pojavnih oblika i to je ono što predstavlja problem svima u svetu. Vi možete sresti čoveka koji se zarazio, koji je negativan ali ima sve simptome ove bolesti, i ne možete ga drugačije tretirati nego kao kovid pacijenta", rekao je Stevanović.\n"U ovoj bolesti ona se na kraju ispoljava respiratornim problemima, koji kod najtežih kliničkih slika završe sa nemogućnošću adekvatnog disanja. Vi onda morate pacijenta da stavite na respirator da biste mu dali vreme da se izbori sa kovidom i eventualno preživi", rekao je doktor.\nIzneo je podatak da od 40 do 80 odsto pacijenata koji završe na respiratoru ne preživi.\n"To zavisi od mnogo faktora, od toga u kakvoj fazi je stavljen na respirator, zavisi od toga kakav je klinički oblik bolesti, da li ide dalje, zavisi od toga da li imate dovoljno osoblja, da li imate adekvatne uslove", objasnio je Stevanović.\n"Mi u ovom trenutku u Srbiji imamo dobre uslove za lečenje pacijenata. Problem svuda u svetu je opterećenost brojem pacijenata. Kada vama dođe ogroman broj pacijenata, potpuno je normalno da ne možete posvetiti istu pažnju dvojici ili desetorici pacijenata. U ovom trenutku imamo veliko opterećenje zdravstvenog sistema i zauzeto je 90 odsto kapaciteta, skoro 70 pacijenata je na intenzivnoj nezi", istakao je Stevanović.\n"Možda su nekome oni dosadili, pa i ja ne mogu više da slušam kada nam stalno pričaju da moramo da nosimo masku. Verujte da je to u ovom trenutku najvažnije kako bi se smanjio priliv pacijenata", poručio je doktor.


Horoskop otkriva: Zbog čega si seksi u njegovim očima - Page 3 of 3 - WANNABE MAGAZINE\nStrelac – dobrota\nŽene rođene u znaku Strelca obasipaju ljubavlju i dobrotom sve oko sebe. Iskrene su i vole da razgovaraju o svojim osećanjima i veoma su poverljive. Ali ako ih neko iskoristi, zloupotrebi njihovu dobrotu i predusretljivost i povredi njihova osećanja, umeju da budu otrovne i opasne – onda ne opraštaju.\nJarac – smirenost\nŽene rođene u znaku Jarca zrače unutrašnjim mirom i strpljenjem i dosledne su svojim principima. Teško poklanjaju svoje poverenje, ali su jedne od najboljih partnerki u horoskopu, verne i predane, kad jednom izaberu partnera.\nVodolija – nedostupnost\nNjih je teško osvojiti, deluju distancirano i nedodirljivo i to je ono što izaziva muškarce da se “polome” oko njih u nastojanju da ih šarmiraju. Vodolije su hladne, jer su nesigurne i čuvaju se da ne budu povređene, ali su vrlo predane partnerke, kad jednom otvore svoje srce.\nRibe su sjajne ljubavnice, vrlo spontane i sposobne da se predaju osećanjima. Ali ono čime privlače, jeste sposopnost prilagođavanja – one se “podese” na frekvenciju druge osobe i daju adekvatan fidbek na svako ponašanje. Ponekad, one to čine nezavisno od svojih osećanja, pa mogu navesti drugu osobu da ih pogrešno shvati i da očekuje više nego što su spremne da pruže.\nIzvor fotografija: instagram.com/mikutas


Konkurs za koordinatora projekta Global fonda - Mingl\nKonkurs za koordinatora projekta Global fonda\nMinistarstvo zdravlja raspisalo je konkurs za poziciju koordnatora projekta Global fonda u Srbiji, Podrška aktivnostima udruženja građana u oblasti prevencije i kontrole HIV infekcije.\nOrganizuje, ažurira i arhivira dokumentaciju relevantnu za realizaciju projekta; usklađuje rad i obezbeđuje neometanu komunikaciju između članova projektnog tima sa različitim kontrolnim telima uključenim u upravljanje projektom, između organizacionih jedinica ministarstva, udruženja i zdravstvenih ustanova uključenih u projekat ;\nObavlja druge poslove koje su rezultat potreba projekta\nO uslovima konkursa vidi OVDE.\nRok za podnošenje prijava je 10 (deset) dana od dana objavljivanja javnog poziva na internet stranici Ministarstva.\nPrijavu sa dokumentacijom (u zatvorenoj koverti) dostaviti poštom ili lično na adresu: Ministarstvo zdravlja Republike Srbije, Ul. Nemanjina 22-26, 11 000 Beograd.


"NE MOŽETE TAKO" Jasne poruke iz Helsinkija: Prištini packa zbog taksi, Beogradu zbog sporazuma sa Evroazijskom unijom\nU Helsinkiju se danas održava sastanak ministra spoljnih polova EU i Zapadnog Balkana, a već od ranih jutarnjih sati na adresu Srbije stižu razne poruke, što od evropskih zvaničnika, ali i zemalja u okruženju.\n"Odlučlite se", "Ne možete na više strana", "Napravite korak"... to su samo neke od stvari koje su se čule pre početka skupa, i koje bi i naša zemlja trebalo ozbiljno da shvati.\nJednu od njih, čini se prilično oštru, uputio je slovački šef diplomatije Miroslav Lajčak, koji je bio vrlo decidan.\nLajčak: Realnost Kosova je da NIJE PRIZNATO od pet članica EU\n"SKORO PA KLJUČNO" Han o dijalogu Beograda i Prištine: Obe strane da NAPRAVE KORAK jedna ka drugoj\n- Ako ste ozbiljni u svojoj evropskoj orjentaciji, onda pratite političke izbore koji vas tome približavaju. Ovaj korak nije jedan od tih - poručio je Lajčak Beogradu, nakon što su vlasti u Beogradu najavile potpisivanje Sporazuma o slobodnoj trgovini sa Evroazijskom unijom.\nTakođe, ocenio je da je potpisivanje trgovinskog sporazuma sa "proruskom grupacijom" od strane Srbije "zbunjujuće" i poručio da se "ne može ići u više pravaca istovremeno".\nLajčak je imao poruku i za Prištinu.\n- Kosovo je problem jer nije priznato od strane pet zemlja članica EU. To je njegova realnost - naveo je on, rekavši da je prva promena koju želi da vidi ta da takse na srpsku robu budu ukinute.\nO taksama je govorio i komesar EU za proširenje Johanes Han rekavši da je pozitivan ishod dijaloga Beograda i Prištine ključan za evropsku perspektivu celog regiona Zapadnog Balkana. Po njemu, ključno je i povlačenje prištinskih taksi.\nMeđutim, i Han je imao poruku za Srbiju - da prekine sa inicijativama za povlačenje priznanja Kosova koje sprovodi širom sveta.\n- Na obe strane je da učine korake jedini ka drugima. Mislim da možemo naći rešenje i da to nije nemoguće - poručio je Han.\nSkupu u Helsinkiju prethodnih dana prethodila je i jedna neuobičajena stvar - kosovski ministar spoljnih poslova Bedžet Pacoli pozvan je da prisustvuje ministarskom sastanku. Ovo će biti prvi put da sastanku prisustvuje praktično teritorija koja nije ni članica Evropske unije, ni kandidat, i koja nikada do sada nije učestovala na sastancima ovog tipa.\nPoziv Prištini da budu deo ovog skupa uputila je odlazeća šefica evropske diplomatije Federika Mogerini, što je srpski šef diplomatije Ivica Dačić okarakterisao kao presedan.\nHELSINKI U SENCI POTEZA MOGERINIJEVE Albanci sa Kosova prvi put za istim stolom sa zemljama EU i kandidatima, Srbiju predstavlja Dačić\n- Sada prvi put, iako to od nje niko nije tražio, i to poslednji put u svom mandatu, kao da želi da ostavi neki legat (svom nasledniku Đuzepu) Borelju, Mogerinijeva je odlučila da pozove partnere EU na zapadnom Balkanu. To je samo urađeno da bi Kosovo moglo da bude pristuno - rekao je pre Dačić ovim povodom.\nOn se i danas u Helsinkiju osvrnuo na potiv upućen Prištini, ponovivši da je učinjen presedan, "jer je po prvi put pozvana i teritorija koja je daleko od statusa kandidata za članstvo u EU".\n- Po prvi put u praksi je na sastanak u ovom formatu pozvana i teritorija koja je daleko od statusa kandidata za članstvo u EU. Svesni smo da je odluka o pozivanju suvereno pravo visoke predstavnice ali, svejedno, moramo da ukažemo na neprinicipijelnost - poručio je šef srpske diplomatije.\nMeđutim, ako se pita, recimo Austrija, bar sudeći prema izjavi tamošnjeg ministra spoljnih poslova Aleksandera Šalenberga, to je sasvim u redu. On je jutros kazao da je napredak u dijalogu Beograda i Prištine neophodan i da je, iz te perspektive, prisustvo šefa diplomatije privremenih kosovskih institucija Bedžeta Pacolija neophodno.\nI sam Pacoli je komentarisao poziv, po kome je sastanak u Helsinkiju "prilika da Kosovo bude među prijateljima i da bude tretirano ravnopravno sa drugim zemljama u EU".\nDolazeći na neformalni sastanak Saveta EU i partnera sa Zapadnog Balkana, on je poručio da sa sobom donosi "puno pozdrava iz najmlađe zemlje u Evropi".\nMogerini: Pozitivna atmosfera i duh\nŠefica EU diplomatije Federika Mogerini rekla je danas da je tokom ministarskog sastanka u Helsinkiju razgovarano o potrebi da se Beograd i Pritina vrate pregovorima pod pokroviteljstvom EU, i istakla da je ohrabrena pozitivnom atmosferom i duhom koji je pokazan tokom sastanka.\nMogerini u Helsinkiju\nPojasnila je i da na sastanak u Helsinkiju pozvala svih šest partnera sa Zapadnog Balkana zbog, kako kaže, razgovora o dešavanjima na Balkanu.\n- Ovo je format koji smo već ranije koristili na različitim sastancima, ali on nije bio uobičajen prethodnih godina kada samo na neformalne ministarske sastanke pozivali zemlje kandidate. Ovo ne stvara presedan, jednostavno smo želeli da sa našim partnerima u regionu razgovaramo o dešavanjima Balkanu, integracijama i saradnji u regionu - izjavila je Mogerini.\nOna je ocenila da su ministarski razgovori EU 28 i partnera sa Zapadnog Balkna o razvoju situacije u regionu bili "intenzivni, iskreni i konstruktivni".\n- Naglasili smo važnost kontinuiranog rada sa njihove strane na procesima nastavka refomi, pomirenja, regionalnoj integraciji i saradnji. Istovremeno, tu je i potreba za doslednim pristupom EU - poručila je Mogerini, koja je dodala da očekuje da zemlje članice donesu odluke kako o počinjanju pristupnih pregovora sa Severom Makeodnijom i Albanijom, tako i o viznoj liberalizaciji za građane Kosova.\nSijarto: Očekujemo da EU poveća broj članica\nNa skupu u Helsinkiju je i mađarski ministar spoljnih poslova Peter Sijarto, koji je rekao da njegova zemlja očekujemo od narednog saziva Evropske komisije (EK) da poveća, a ne da smanji broj država članica, da se ubrza proširenje Zapadnog Balkana i da se otvore sva poglavlja u pregovorima sa Srbijom i Crnom Gorom.\nNaveo je da Mađarska i EU imaju ekonomski, strateški, bezbednosni i politički interes u proširenju Unije, posebno u pogledu integracije Zapadnog Balkana, ali i da EU nije primila nijednu novu članicu, istakavši da zemlje kandidati ne mogu da napreduju u tom procesu.\nKad je reč o Srbiji, Sijarto je potvrdio podršku Budimpešte Srbiji i bilateralno i na putu ka EU.\nZapadni Balkan - prioritet za Hrvatsku\nMinistar spoljnih i evropskih poslova Hrvatske Gordan Grlić Radman kaže da Zagreb podržava ulazak zemalja Zapadnog Balkana u EU, ali pod uslovom da ispune sve važne kriterijume koji im stoje na tom putu.\n- Proširenje na Zapadni Balkan biće i jedan o prioriteta budućeg hrvatskog predsedavanja EU - poručio je on.\n"SRBIJA IMA PRAVO" Dačić ogovara na kritike iz Helsinkija: EU nije IZA ĆOŠKA\nBudući šef evropske diplomatije bojkotovao sastanak u Helsinkiju jer je pozivnicu dobila i Priština\nMETAK U NOGE ZVANI - RUSIJA Zašto je Helsinki opomena Srbiji pred CRVENI KARTON


Kremlj: Putin upozorio Makrona na nepredvidive posledice nepromišljenih akcija u Siriji\n► Kremlj: Putin upozorio Makrona na nepredvidive posledice nepromišljenih akcija\nRuski predsednik Vladimir Putin danas je upozorio francuskog predsednika Emanuela Makrona da bi "nepromišljene i opasne akcije" u Siriji mogle da imaju "nepredvidive posledice", saopštio je Kremlj.\n"Od suštinskog je značaja da se izbegne bilo kakva nepromišljena i opasna akcija koja bi predstavljala flagrantno kršenje Povelje UN i koja bi imala nepredvidive posledice", navodi se u saopštenju Kremlja posle telefonskog razgovora dvojice predsednika.\nJelisejska palata je prethodno saopštila da je Makron u razgovoru sa ruskim predsednikom ocenio da treba intenzivirati dijalog o Siriji.\nFrancuski predsednik je izrazio žaljenje zbog novog ruskog veta u Savetu bezbednosti kojim je sprečen "jedinstven i čvrst odgovor" UN nakon navodnog hemijskog napada u Istočnoj Guti, navodi se u saopštenju.\nRusija i SAD su blokirale uzajamne pokušaje u Savetu bezbednosti da postave međunarodne istražitelje o navodnom napadu hemijskim oružjem u Siriji.\nNa američki tekst rezolucije je uložila veto Rusija dok ruski tekst nije izglasan jer nije dobio dovoljno glasova.


Minimalac od 35.000 ne pokriva potrošačku korpu | Luftika\nMinimalna zarada nije dovoljna da pokrije minimalnu potrošačku korpu, a povećanje minimalca za ovu godinu od 9,4 odsto, koji sada iznosi 35.000 dinara, već su poništila poskupljenja, pre svega, hrane. To je argument koji predstavnici sindikata potežu u inicijativi kojom traže da se minimalna zarada umesto jednom, utvrđuje dva puta godišnje. Poslodavci smatraju da taj predlog ima smisla zbog inflacije, ali da ga je teško sprovesti u praksi.\nU Srbiji je, prema poslednjim zvaničnim podacima za mart, godišnja inflacija bila 9,1 odsto, a hrana i bezalkoholna pića poskupeli su 15,7 odsto i „progutali“ su povećanje minimalca za ovu godinu, koji su socijalni partneri, poslodavci i sindikati, ugovorili polovinom septembra. Radnici će biti plaćeni 201 dinar po satu do kraja godine, a sindikati ukazuju da je neizvesno kako će se cene dalje kretati i koliko će njihova primanja izgubiti na vrednosti.\nPotpredsednik Saveza samostalnih sindikata Srbije Duško Vuković za Euronews Srbija kaže da je zbog toga neophodno da se minimalne plate utvrđuju dva puta godišnje i napominje da je za to potrebna saglasnost poslodavaca, ali i izmena aktuelnog Zakona o radu. Po važećem sistemu, minimalna zarada koja je utvrđena u septembru primaće radnici u istom iznosu i na kraju 2022. godine.\n– Kao sindikat smo stalno ukazivali na tu nelogičnost, ali kada pregovaramo sa poslodavciima najčešće ne možemo da se dogovorimo, jer sindikati uvek traže minimum minimuma. Da je bilo po njihovom, minimalac bi i dalje bio 31.000 dinara. Vlada to preseče, pošto se nismo dogovorili i sama odluči. Voleo bih da svi oni koji su ovako odlučili i žive sa 35.000 dinara. Sasvim je razumljivo kada u ovako kratkom roku naglo porastu cene, da se usklade i zarade – smatra Vuković.\nOko 350.000 radnika u Srbiji živi od minimalca, a poslednji put je povećan od januara za 9,4 odsto. Minimalnu zaradu prima 20 odsto zaposlenih, odnosno svaki peti radnik, a Vuković napominje da je medijana zarade u Srbiji u martu bila 53.000 što znači da je 50 odsto zaposlenih ostvarilo zaradu manju od tog iznosa.\nPočasni predsednik Unije poslodavaca Srbije Nebojša Atanacković za Euronews Srbija kaže da su se poslodavci već izjašnjavali prošle jeseni u vezi sa utvrđivanjem minimalne cene rada dva puta godišnje i da načelno nemaju ništa protiv.\n– Bio je predlog jednog lokalnog Socijalno-ekonomskog saveta iz Pirota i rekli smo da je to realno i moguće, a možda i potrebno. Do sada je po zakonu uređeno da se jednom godišnje, do 15. septembra dogovori visina minimalca. Mi smo smatrali da je devet odsto tada bilo mnogo, ali je Vlada Srbije posle odlučila da bude toliko – podseća Atanacković.\noznakeminimalac u srbiji minimalna plata minimalna potrosacka korpa minimalna zarada


Napisao prota, 2020-01-10 14:59:07 u Novosti\nTradicionalno, početak svake godine u svetu tehnologija obeležava najveći ekspo potrošačke elektronike i visoko-tehnoloških dostignuća – CES u Las Vegasu. Kada je reč o najnovijim proizvodima u svetu najnaprednihih procesora, koji pokreću naše omiljene računarske uređaje – ultra tanke laptopove i ekstra-moćne desktopove, ovogodišnji CES prolazi u znaku kompanije AMD. Naime, AMD je na otvaranju ovogodišnjeg CES-a, uživo lansirao najmoćnije procesore na planeti za ultra-tanke prenosnike, kao i za ekstremno-jake radne stanice za profesionalce.\n- do 4% veće single-thread performanse i do 90% veće multi-thread performanse CPU-a\n- do 18% veće GPU performanse\nNajnoviji AMD Threadripper 3990X je prvi desktop procesor na svetu koji dolazi sa čak 64 moćna procesorska jezgra, bazirana na sada već čuvenoj „Zen2“ procesorskoj arhitekturi. AMD-ova aždja je 50% brža u odnosu na Threadripper 3970X pri Raytracingu u MAXON Cinema4D rendereru i postigao je svetski rekord bez presedana u čuvenom Cinebench R20 benchmarku sa ostvarenih 25.399 poena!\nNovi AMD Threadripper 3990X će biti dostupan u partnerskim maloprodajama za mesec dana, po preporučenoj ceni od 3990 dolara


Ukinut pritvor vozaču autobusa 'Niš Ekspres'\nIzvor: B92, 15.Mar.2019, 21:20\nNiš -- Osnovni sud u Nišu ukinuo je sredinom sedmice pritvor Milanu Zdravkoviću (31).\nOn je vozio autobus "Niš ekspresa" u kojem je 21. decembra prošle godine nakon sudara s vozom na pružnom prelazu u Donjem Medurovu poginulo sedmoro, a povređeno 29 putnika, preneo je "Blic".\nOdluku je donelo krivično vanpretresno veće suda, nakon čega je Zdravković pušten da se brani sa slobode u daljem toku krivičnog postupka koji se protiv njega vodi zbog krivičnog dela >> Pročitaj celu vest na sajtu B92 << "teško delo protiv bezbednosti javnog saobraćaja".\nNa ovu odluku tužilaštvo je uložilo žalbu, tražeći za Zdravkovića pritvor zbog opasnosti od bekstva, a odluka Višeg suda u Nišu očekuje se narednih dana, prenosi "Blic". Zdravković je uhapšen krajem prošle godine zbog sumnje da je kriv za izazivanje teške nesreće. Krajem februara, Osnovno javno tužilaštvo podiglo je optužni predlog protiv Zdravkovića.\nBeta: Ukinut pritvor vozaču autobusa Niš-ekspresa koji se sudario sa vozom u Donjem Medjurovu\nRadio 021: Ukinut pritvor vozaču "Niš ekspresa" kom se sudi zbog tragedije na pružnom prelazu\nJuznaSrbija.info: Vozaču autobusa za koga se sumnja da je izazvao udes na pružnom prelazu kod Donjeg Međurova ukinut pritvor\nIzvor: NoviMagazin.rs, 15.Mar.2019\nOsnovni sud u Nišu ukinuo je pritvor vozaču autobusa "Niš-ekspresa" Milanu Zdravkoviću (31) koji se 21. decembra sudario sa vozom na pružnom prelazu u Donjem Međurovu, kada je poginulo sedam putnika a povređeno 29, potvrdio je portparol Osnovnog suda u Nišu Vladimir Rakonjac..."Tužilaštvo je...\nIzvor: JužneVesti.com, 16.Mar.2019, 11:21


Od danas NATO kontroliše SKORO CEO MEDITERAN, a evo zašto je to BOLAN UDARAC ZA RUSIJU\nOd danas Crna Gora i zvanično postaje članica Severnoatlantske alijanse (NATO). Činjenica da je ova mala balkanska država postala njen deo značajna je za Alijansu pre svega jer sada ona kontroliše ceo Jadran. Na taj način je NATO zadao veliki udarac Rusiji jer joj je uskratio mogućnost uticaja na jednom od toplijih evropskih mora.\nUčlanjenju Crne Gore u NATO prethodili su konflikti te države sa Rusijom koja je dugo imala veliki uticaj na nju. Otkako se crnogorska vlada okrenula Zapadu, počele su nesuglasice koje su kulminirale crnim listama na obe strane i optužbama Crne Gore da je Rusija umešana u neuspešni atentat na bivšeg premijera Mila Đukanovića.\nIzvor blizak ruskoj diplomatiji tvrdi da su na crnoj listi u Rusiji svi članovi Vlade, poslanici crnogorskog parlamenta - njih 46 koji su glasali za Protokol o pristupanju NATO, kao i direktori većih državnih kompanija.\nRusija, koja je donedavno bila jedan od glavnih ulagača u Crnu Goru i čiji su stanovnici rado letovali u Crnoj Gori, sve više brani uvoz crnogorskih proizvoda i pozvala je svoje građane da više ne putuju u tu zemlju.\nI dok pojedini Crnogorci strahuju da će osiromašiti zbog sve lošijih odnosa Rusije i Crne Gore, drugi smatraju da će članstvo u NATO biti dobar potez koji će učiniti zemlju bezbednijom i manje podložnom uticajima političara iz drugih zemalja.\n- Članstvo Crne Gore u NATO-u neće rešiti unutrašnje probleme države. Ono je neophodno, ali ne i dovoljno da stabilizuje i konsoliduje demokratiju u Crnoj Gori -stav je Januša Bugajskog iz vašingtonskog Centra za analizu evropske politike.\nOn je crnogorskom državnom radiju kazao da je ubeđen da Rusija "neće lako dići ruke od Crne Gore i suseda" i da će "na razne načine pokušavati da potkopa crnogorsko članstvo u NATO-u".\n- Rusija pod Putinom neće tako lako odustati od zemalja regiona zato što Putin želi veliku Rusiju, mali Zapad - kazao je Bugajski.\nŠta će Crna Gora dobiti od članstva u NATO ostaje da se vidi. Za sada je jasno da je NATO ostvario svoj cilj. Iako Alijansi ne znači nešto mnogo malobrojna crnogorska vojska, znači joj pre svega njen položaj.\nNaime, brodovi NATO do sada su mogli da plove svuda između Gibraltara i Istočne Turske, ali je jedan deo Jadrana bio van njihovog domašaja.\nNATO sada kontroliše celu evropsku sredozemnu obalu, što se Rusiji nikako ne dopada naročito ne u pogledu njenih planova u Siriji. Pošto je sada i Crna Gora u sklopu NATO, ne postoje nikakve šanse da Rusija može da stacionira svoje brodove u toj zemji, već mora da ide okolnim putevima.\nPodsetimo, Rusija je još 2013. godine bila zainteresovana da koristi usluge crnogorskih luka za svoje ratne brodove, ali je Podgorica tada rekla ne.\nRanije ove godine je crnogorski premijer Duško Marković rekao da Crna Gora može NATO-u da ponudi veoma moćnu Luku Bar što je prvi put da visoki državni zvaničnik na neki način spominje mogućnost ustupanja dela teritorija Alijansi.\n- Ova luka je strateški važna za protivnike NATO-a, posebno nakon konflikta u Siriji kada je Rusija počela da traži dobru morsku bazu u toplijim morima - kazao je Marković u intervjuu za "Tajm".\nNjegova izjava je naišla na protivljenje čak i kod dela stanovništva koje je podržalo članstvo u NATO.\nUkoliko NATO zatraži Luku Bar, kako stvari stoje, verovatno će je i dobiti.\n+3 # Nur-Bec 05-06-2017 14:40\nDa je srece i pameti da se i Srbi ugledaju na Crnogorce i okrenu zapadu i Nato.Mrka kapa sve dok su ovi cetnici u vladi.


Od poslednjeg izveštaja o epidemiološkoj situaciji u Republici Srpskoj, u poslednja 24 časa, novi virus korona (SARS-CoV-2) potvrđen je kod 80 osoba u Republici Srpskoj.\nTestiran je 301 laboratorijski uzorak u Institutu za javno zdravstvo Republike Srpske, Univerzitetskom kliničkom centru Republike Srpske i Bolnici Sv. Vračevi u Bijeljini.\nRadi se o 42 muške i 38 ženskih osoba, od kojih je 16 mlađe, 55 srednje i devet osoba starije životne dobi, piše Srpskainfo.\nPrema mestu prebivališta, 22 osobe su iz Banjaluke, 11 iz Kotor Varoša, po pet iz Bijeljine, Dervente, Doboja i Srpca, po četiri iz Zvornika i Teslića, po tri iz Prnjavora i Trebinja, po dve iz Bratunca, Vlasenice, Gacka i Šipova i po jedna iz Bileće, Broda, Modriče, Prijedora i Ribnika.\nJOŠ PET ŽRTAVA KORONE Virus potvrđen kod 88 osoba u Srpskoj


Bojana Božović, 20/04/2021\nNakon što u JU „Dom zdravlja” Zenica budu dostavljene velike količine vakcina, vakcinacija građana Zenice provodiće se u Gradskoj areni, a u slučaju da se vakciniše više od 1.000 građana biće angažirano oko 150 osoba: radnika JU „Dom zdravlja” Zenica, pripadnika Civilne zaštite Grada Zenica, aktivista Crvenog krsta Zenice i radnika JP za upravljanje i održavanje sportskih objekata Zenica.\nGrađani će koristiti tri ulaza, od kojih je jedan predviđen za invalide i teže pokretne osobe. Svi građani biće dužni prilikom dolaska na vakcinaciju ponijeti sa sobom identifikacioni dokument na kojem se nalazi jedinstveni matični broj.\nJU „Dom zdravlja” Zenica osiguraće na dan vakcinacije potrebnu informatičku opremu, sa korištenjem zdravstveno-informacionog sistema.\nDatum i vrijeme vakcinacije bit će naknadno određeni u zavisnosti od pristizanja veće količine vakcina u JU „Dom zdravlja” Zenica. Pacijenti će o svim aspektima rada na sprovođenju vakcinacije biti obaviješteni putem medija i nadležnih ambulanti porodične medicine, saopšteno je iz Doma zdravlja Zenica.\nTags\t#vakcina protiv COVID-19\t#Zenica


Vesti online / Vesti / Svet / Rusija štiti Krim svim sredstvima: Šalje novu diviziju S-400\nRaketni sistem S-400 Trijumf\nJedinice protivraketnih sistema S-400 "Trijumf" stupiće na borbeno dežurstvo u Sevastopolju 12. decembra 2018. godine, saopštilo je Ministarstvo odbrane Rusije.\nRanije je o jačanju protivvazdušne raketne grupe na poluostrvu javnost obavestio komandant 4. Armije Ratnog vazduhoplovstva i PVO, general-potpukovnik Viktor Sevostjanov. Prema njegovim rečima, nove divizije se već nalaze na Krimu na borbenom dežurstvu. Novi sistemi biće u sastavu drugog protivvazdušnog raketnog puka na Krimu.\nGovoreći na kraju kolegijuma Ministarstva odbrane, šef resora Sergej Šojgu je rekao da će 16 raketnih pukova ruske vojske biti modernizovani sa S-400.\nSistem "Trijumf" pogađa svaki vazdušni cilj na distanci od 400 kilometra i ne ostavlja šanse za uspeh avionima taktičke i strateške avijacije, kao ni krstarećim i balističkim raketama.\nSVET "S-400 je moćno sredstvo za obuzdavanje huligana iz NATO avijacije"


Oni su „objavili“ mir\nRadeći novinarski posao, uvijek postoje vijesti koje ne želite nikada objaviti i one koje priželjkujete. Mir, odnosno završetak rata, sasvim sigurno, bio je u ovoj drugoj kategoriji i nešto što smo svi mi i svi ljudi, posebno oni koji su bili na ratištima\nU Briselu na snazi ostaje najviši nivo vanrednog stanja\nPremijer Belgije Šarl Majkl izjavio je na večerašnjoj pres konferenciji da u Briselu ostaje najviši nivo vanrednog stanja.\nDanas bez struje Kneževo i Jezero, teško u Mrkonjić Gradu i Krupi na Uni\nOpštine Kneževo i Jezero ostale su bez električne energije zbog kvarova na dalekovodima prouzrokovanih mokrim snijegom koji pada od juče.\nOblačno sa kišom i snijegom u ponedjeljak u BiH\nU Bosni i Hercegovini sutra se očekuje, uglavnom, pretežno oblačno vrijeme sa kišom u nižim i snijegom u višim područjima.\nPotpisan sporazum KFOR-a i Vojske Srbije\nU prisustvu načelnika Generalštaba Vojske Srbije generala LJubiše Dikovića i komandanta Kfora general-majora Guljelma Luiđija Miljete, u Prištini je potpisan Sporazum o privremenim operativnim procedurama nakon pune relaksacije Vazdušne zone bezbjednosti.\nInternet loše utiče na dječije rasuđivanje\nDeca koja rastu uz internet - takozvana ,,digital native,, generacija, veruju sve što pročitaju onlajn, otkriva istraživanje koje je sprovelo britansko telekomunikaciono regulatorno telo Ofkom.\nSutra kiša i snijeg u BiH\nKiša i snijeg sutra će padati u svim krajevima Republike Srpske i Federacije BiH, a dnevna temperatura neće prelaziti 10 stepeni Celzijusovih.


Jajce: Novčani poklon za svako novorođenče - ŠIK RADIO\nJajce: Novčani poklon za svako novorođenče\nby N on Septembar 4, 2020 with Nema komentara\nOpština Jajce već petu godinu izdvaja sredstva za svaku novorođenu bebu. U 2020. godini, ova stimulacija za višečlane porodice je uvećana, pa tako prvo dijete Opština Jajce daruje sa 500 KM, drugo sa 700 KM, a treće i svako naredno sa po 1000 KM. U tu svrhu, u prvih osam mjeseci ove godine, izdvojeno je gotovo 55.000 KM, a rođeno je 80 beba.\nS početka 2016. godine, kada je opštinski načelnik Edin Hozan inicirao ovu aktivnost, pa do kraja 2019. godine, Jajce je postalo bogatije za 693 bebe koje su darovane novčanim darom u vrijednosti od po 500 KM. Tako je iz Opštinskog budžeta, kao jednokratna pomoć porodiljama, u četiri godine izdvojeno ukupno 346.500 KM.\nJednokratna novčana naknada odnosi se, bez izuzetka, na sve novorođene bebe čija majka ima prebivalište na području Jajca, a od 2016. godine do danas, u svrhu podrške novorođenim bebama Opština Jajce izdvojila je ukupno 400.900 KM.


Šta potencijalni kupci očekuju od online prodavaca — Online Tržište\nObjavio(la) admin u kategoriji Online poslovanje, Zarada na internetu na dan 2. Decembra 2010. / ostavite komentar\nInternet prodavnica (e-commerce), kao sastavni dio elektronskog poslovanja (e-business), omogućuje Internet kupcima naručivanje proizvoda putem Interneta.\nKupovina preko Interneta može biti najbrži i često najjeftiniji način kupovine nekog proizvoda. Internet prodavnica se smatra najprofitabilnijim obilikom trgovine zbog jednostavnosti i niskih troškova. Kupovanje je moguće u bilo koje doba dana ili noći, niste ograničeni samo na lokalne kupce, ne plačate zakup poslovnog prostora i sl. Uspostavljanje klasičnog maloprodajnog lanca zahtijeva velika ulaganja u infrastrukturu, prostor, zaposle i ostalo a sa druge strane da bi prodavali nešto na Internetu, osim proizvoda potreban vam je samo web sajt. Pojavom virtualnih prodavaonica na Internetu, stvoreno je novo “online tržište” koje ne poznaje granice.\nAko želite pokrenuti online prodavnicu morate voditi računa o izboru proizvoda ili usluga koje će se prodavati, web sajtu, preglednosti i funkcionalnosti Internet prodavnice, marketingu i reklami za privlačenje kupaca, načinu komunikacije sa kupcima i ostalo. Jedan od vrlo bitnih aspekata jeste da prepoznate očekivanja svojih potencijalnih kupaca tj. šta je to što će oni očekivati od vas kada se pojave na vašem sajtu na kojem nešto prodajete. Najbitnija je izgradnja poverenja, odgovornost, da pokažete da verujete u ono što nudite, reputacija i izgled sajta.\nKoliko puta ste se našli u situaciji da vam prodavci nešto obećaju, a da se desi nešto potpuno neočekivano. Kao i kod gubitka poverenja, ovakvi slučajevi neodgovornog ponašanja uglavnom su rezultat loše organizacije poslovanja i aljkavosti celokupnog sistema prodaje. Stoga, potrudite se da on što obećavate i ispunite jer na taj način pokazujete vaš profesionalizam i brigu za kupce.\nZa razliku od prethodna dva, ovo očekivanje kupca zavisi isključivo od prodavca, od toga koliko je upućen u svoj posao, koliko poznaje proizvod i proces usluživanja u svojoj organizaciji. Ovo nema toliko veze sa psihološkim stavom sigurnosti, već je vezano za profesionalizam i kvalitet rada prodavca. Treba imati na umu da je samouverenost izuzetno važan aspekt prodaje ali isto tako, pokušaj da prodjete kupcu nešto u šta sami ne verujete vrlo brzo se prepozna i to je put ka veoma brzomgubljenju poverenja a time i nepovratnom gubitku kupaca.\nIzgled sajta i reputacija\nPored prethodno navedenih psiholoških faktora, očekivanje kupaca zavisi i od okruženja u kome se usluživanje događa. Sam izgled sajta je veoma bitan, odražava li profesionalan odnos prema kupcima, zatim, kakva je reputacija onoga koji prodaje, ne zaboravite da su sada, u eri Interneta, veoma aktivni, pre svake kupove tragaju za informacija o proizvodu i kupcu.\nDobro korisničko iskustvo sada je nagrađeno i od strane Google-a tako da je to još jedan veoma bitan razlog da u vašu strategiju ugradite elemente kojim ćete postići dobro korisničko iskustvo.\nTagovi: e-commerce, Internet prodavnica, online prodaja, online prodavnica, online zarada, zarada na internetu


Vučić: Ne razumem želju Albanaca da zveckaju oružjem\nBlic\t19.01.2017 18:19\nPremijer Aleksandar Vučić sastao se danas u Davosu sa generalnim sekretarom NATO Jensom Stoltenbergom, sa kojim je razmatrao situaciju na Kosovu, a na istu temu telefonom je razgovarao pola sata sa nemačkom kancelarkom Angelom Merkel.\nTeme razgovora sa oba sagovornika su bili odnosi u regionu i odnosi Beograda i Prištine, kao i načini da se reše, kako je istaknuto, "nagomilani problemi", javio je izveštač B92.\nPremijer Srbije je najavio sastanak sa albanskom stranom uz posredstvo Brisela već sledeće nedelje.\n- Što se nas tiče, to nije problem. Posle razgovora sa (potpredsednikom SAD) Džozefom Bajdenom imaćemo i druge kontakte, verovatno i direktne, i pokušati da zaustavimo svaku vrstu narastajućih tenzija, iako je to izuzetno teško - rekao je Vučić novinarima u Davosu.\n- Spremni smo na dijalog. Moramo da odgovornošću i pameću prevaziđemo ovu situaciju. Da se poštuje dogovoreno u Briselu, jedinice ROSU ne bi mogle da uđu na sever Kosova - rekao je Vučić.\nVučić je rekao i da se "oseća glupo što mora Srbima da dokazuje da hoćemo mir".\n- Ne razumem želju Albanaca da zveckaju oružjem - rekao je Vučić.\nKako je istakao premijer, Stoltenberg zbog svog oca i detinjstva odlično razume situaciju u Srbiji i nije naš neprijatelj.\n- Razgovarali smo o istim stvarima kao i sa Angelom Merkel. Objasnio sam u dogovorima iz Brisela, razmotrili smo situaciju na racionalan način - rekao je Vučić.\nReč je bilo i o Republici Srpskoj, a Vučić je naveo da se Srbija neće pridružiti sankcijama Miloradu Dodiku.\nPremijer je preneo da je Merkelovoj pokušao da objasni šta se događalo u slučaju voza koji je krenuo za Kosovsku Mitrovicu, te istakao da se ROSU našao na severu Kosova zato što se ne poštuje Briselski sporazum.\n- Da je u skladu sa Briselskim sporazumom, specijalne jedinice ROSU bi bile sastavljene od lokalnog stanovništva, proporcionalno broju Srba i Albanaca, odnosno 99 Srba i jedan Albanac - naglasio je Vučić i dodao da pojedine neznalice u Srbiji šire laže i neistine.\nNaveo je da se oseća glupo jer svima mora da dokazuje da nam je mir od velikog interesa.\n- Ne mogu da uhvatim šta je bila albanska želja i namera, mogao bih da razumem da se neko igra da hoće da pokazuje mišiće da mu to treba za političke potrebe, ali da to radiš sa oružjem, to je skupa i teška igra da bi to radio zarad bilo kakvih političkih poena - naveo je Vučić.\nVučić je rekao i da je Angelu Merkel upoznao i sa svime što Srbija radi po pitanju rešavanja migrantske krize i da je od nje dobio podršku za rešavanje problema migranata u Srbiji.\n- Ona se bori za opstanak Evrope, potreban nam je pristup tako snažnog lidera u koga svi imaju poverenje - rekao je Vučić.\nIstakao je i da što se ekonomije tiče, "ne vidi probleme ako se sačuvaju mir i stabilnost".\n- Nadam se da Balkan neće biti ostavljen po strani - rekao je Vučić.\nOn se kazao da je Stoltenbergu objasnio sve u vezi sa Briselskim sporazumom, odnosno šta Srbija smatra opasnim.\nIstovremeno, rekao je Vučić, čuo je i gde srpske vlasti nisu dovoljno odgovorne.\nNa pitanje kako je Stoltenberg razumeo dolazak ROSU na sever Kosova, Vučić je odgovorio da nije fer da on o tome govori, i naglasio da mu je izneo poziciju Srba.\nKako je istakao, problem nije u Briselskom sporazumu, već u tome što on nije dovršen.\nPriština voz koristi kao izgovor\n- Oni nisu hteli da sprovedu Briselski sporazum, nego su dovodili ROSU iz Prištine, a ne regionalni koji bi bio sastavljen od Srba - rekao je Vučić.\nSvi oni to znaju, dodao je, i istakao da koriste voz kao izgovor.\n- Džabe što je voz bio 50 kilometara udaljen od njih, oni samo ponavljaju priču o vozu, a ne o svom oruđu i o oružju. Interesantno je i da srpski mediji neće da prikazuju oklopna vozila Albanaca i duge cevi, a sve vreme kao razloge navode voz. Nisam baš siguran o čemu se tu radi i čija je tu sve i kakva namera - rekao je Vučić.\nVučić je istakao da, ukoliko Srbija uspe da sačuva mir, onda neće postojati granice za napredak i prosperitet naše zemlje.\n- Ali to moraju da razumeju ljudi u Srbiji, da pokažemo ogromnu odgovornost, ozbiljnost - rekao je Vučić, dodajući da je zahvalan kancelarki Nemačke Angeli Merkel i ostalima čije angažovanje pokazuje da Balkan neće biti "ostavljen po strani".\n"Da odbrana našeg naroda bude poslednja opcija"\nPredsednik vlade je podvukao da ne smeju da nas povuku emocije i da pomislimo kako treba da pucamo, dok probleme guramo u stranu.\n- Bolje da sve drugo radimo, a da nam odbrana našeg naroda bude bukvalno poslednja opcija - rekao je Vučić.\nNavodeći da Srbija treba da se izbori za mir, Vučić je rekao da je imao čast da u Davosu bude sa 20 najuglednijih premijera i predsednika iz Afrike, Azije, američkog kontinenta, te sa šeficom evropske diplomatije Federikom Mogerini, Kristin Lagard, šefom UjedInjenih nacija.\n- Ne zato što sam Vučić, nego zato što predstavljam Srbiju. Svi su bili tu, ceo svet je tu, mi smo dobili to priznanje, hajde da sačuvamo mir - rekao je Vučić.


Akademija za Dizajn enterijera\nSa ogromnom globalnom urbanizacijom, nikad do sada dizajn enterijera nije nudio toliko mogućnosti za promenu načina života ljudi. Kurs uređenja enterijera u Molèn Creative Akademiji će razviti u vama konceptualna, teorijska i tehnička znanja neophodna za napredovanje u karijeri gde se sreću mesto i ljudi, u raznovrsnom rasponu privatnog, javnog, stambenog i komercijalnog okruženja.\nNaš program se sastoji od opsežnih modula treninga koji pokrivaju pun raspon spektra dizajna enterijera, od teorije do njegove tehničke i praktične primene.\nOsim toga, važno je da će naši studenti takođe naučiti kako da stilizuju i promovišu svoj posao, sa fokusom na razumevanje uticaja društvenih medija u dizajnu enterijera i razvoja veština kao što su komunikacija koncepta dizajna i stilizovanje flatlays-a za Instagram. Sem iskusnih stručnjaka iz regiona koji će vam predstaviti svoje znanje, na akademiji za dizajn enterijera imaćete priliku da slušate i stručnjake iz celog sveta koji će zbog vas posetiti Molèn Creative Academy 2 puta tokom semestra.\nPredavanja u Beogradu odžavaju se dva puta nedeljno, odnosno četiri predavanja mesečno, od 17:30 do 21:00 u prostorijama MCA u trajanju od pet meseci.\nPredavanja u Podgorici odžavaju se jednom mesečno (subota i nedelja od 09:00 do 17:00) u hotelu CUE (CentreVille) u trajanju od pet meseci.\nKako biste se prijavili na ovu akademiju, potrebno je da nam pišete na [email protected] sa naznakom Akademija za Dizajn enterijera.\n1. Koncept, kontekst i proces dizajna\n3. Elementi dizajna enterijera\n- Kontekst, Inspiracija\n- Proces dizajna, Funkcija\n- Rad sa različitim prostorima\n- Ikone dizajna\n- Dizajnerske platforme\n- Život kao interior designer\nCena programa 1190 EUR